hotchpotch/miracl-hf-unified huggingface dataset:
চৈতন্যভাগবত
চৈতন্যভাগবত প্রসিদ্ধ বৈষ্ণব সন্তকবি বৃন্দাবন দাস ঠাকুর (১৫০৭–১৫৮৯ খ্রিস্টাব্দ) রচিত চৈতন্য মহাপ্রভুর একটি জীবনীগ্রন্থ। এটি বাংলা ভাষায় রচিত চৈতন্য মহাপ্রভুর প্রথম পূর্ণাঙ্গ জীবনী। এই গ্রন্থে চৈতন্যদেবের প্রথম জীবন এবং গৌড়ীয় বৈষ্ণবধর্মের প্রবর্তকরূপে তাঁর ভূমিকার বিস্তারিত বিবরণ রয়েছে। গ্রন্থে রাধা ও কৃষ্ণের যুগ্ম অবতাররূপে গৌড়ীয় বৈষ্ণব ভক্তসমাজে প্রচলিত চৈতন্যদেবের অবতারতত্ত্বেরও ধর্মীয় ব্যাখ্যা প্রদান করা হয়েছে। বৃন্দাবন দাস ঠাকুরের গুরু তথা চৈতন্যদেবের প্রধান পার্ষদ নিত্যানন্দ চৈতন্যজীবনীরূপে "চৈতন্যভাগবত" গ্রন্থটিকে অনুমোদন করেন।
"চৈতন্যভাগবত" গ্রন্থের আদি নাম ছিল "চৈতন্যমঙ্গল"। কিন্তু পরে জানা যায় যে কবি লোচন দাসও এই নামের একটি চৈতন্যজীবনী রচনা করেছেন। তখন বৈষ্ণব সমাজের গণ্যমান্য পণ্ডিতগণ বৃন্দাবনে একত্রিত হয়ে সিদ্ধান্ত নেন যে বৃন্দাবন দাস ঠাকুরের গ্রন্থটির নাম হবে "চৈতন্যভাগবত" এবং লোচন দাসের গ্রন্থটিই "চৈতন্যমঙ্গল" নামে পরিচিত হবে।
"চৈতন্যভাগবত" তিনটি খণ্ডে বিভক্ত: "আদিখণ্ড", "মধ্যখণ্ড" ও "অন্ত্যখণ্ড":
আদিখণ্ডে চোদ্দোটি অধ্যায় রয়েছে। এই খণ্ডের উপজীব্য বিষয় হল: চৈতন্য মহাপ্রভুর আবির্ভাবের পূর্বে বাংলার সামাজিক ও ধর্মীয় অবস্থা, চৈতন্যদেবের জন্ম, শিক্ষা, ও লক্ষ্মীপ্রিয়ার সহিত বিবাহ; তাঁর তর্কযুদ্ধে পণ্ডিতদের পরাস্তকরণ, পূর্ববঙ্গ ভ্রমণ, লক্ষ্মীপ্রিয়ার মৃত্যু, গয়া ভ্রমণ এবং ঈশ্বর পুরীর নিকট দীক্ষাগ্রহণ।
মধ্যখণ্ডে সাতাশটি অধ্যায় রয়েছে। এই খণ্ডের উপজীব্য বিষয় হল: চৈতন্য মহাপ্রভুর হৃদয়ে ভক্তির উদয়, ভক্তিধর্ম প্রচারের উদ্দেশ্যে তাঁর সঙ্গে তাঁর অনুগামীদের যোগদান, দুষ্ট জগাই ও মাধাইয়ের সঙ্গে কথোপকথন, স্থানীয় শাসক চাঁদ কাজী কৃষ্ণনাম প্রচার নিষিদ্ধ করলে চৈতন্যদেবের আইন অমান্য আন্দোলন (কাজীদলন)।
অন্ত্যখণ্ডে রয়েছে দশটি অধ্যায়। এই খণ্ডের মূল উপজীব্য: চৈতন্যদেবের সন্ন্যাসগ্রহণ, শচীমাতার বিলাপ, পুরী ভ্রমণ, ন্যায়শাস্ত্রবিদ সার্বভৌম ভট্টাচার্যের সহিত আলাপ এবং নানা ভক্তের সঙ্গে তাঁর সম্পর্ক ও আলাপআলোচনা।
"চৈতন্যভাগবত" গ্রন্থের দুটি পুথিতে "অন্ত্যখণ্ড"-এর শেষে আরও তিনটি অতিরিক্ত অধ্যায় পাওয়া যায়। আধুনিক গবেষকগণ এই অধ্যায়গুলিকে মূল গ্রন্থের অন্তর্ভুক্ত মনে করেন না।
"চৈতন্যচরিতামৃত" গ্রন্থের মতো "চৈতন্যভাগবত" গ্রন্থেও চৈতন্য মহাপ্রভুকে কেবলমাত্র এক সাধারণ অবতার রূপে না দর্শিয়ে ভগবানরূপী কৃষ্ণের প্রত্যক্ষ অবতার রূপে দর্শানো হয়েছে। গ্রন্থকারের মতে, চৈতন্য অবতারের উদ্দেশ্য ছিল বর্তমান কলিযুগের "যুগ-ধর্ম" (হরিনাম-সংকীর্তন) প্রবর্তনের মাধ্যমে মানবজাতির কল্যাণ। নিজ নাম প্রচার সম্পর্কে চৈতন্যদেব বলেছেন, "পৃথিবী-পর্যন্ত যত আছে দেশ-গ্রাম / সর্বত্র সঞ্চার হইবেক মোর নাম।" চৈতন্যদেবের সত্যরূপ ও অবতারগ্রহণের উদ্দেশ্য ব্যাখ্যার জন্য গৌড়ীয় বৈষ্ণব সমাজে বৃন্দাবন দাস চৈতন্য-সমকালের ব্যাসদেব নামে পরিচিত।
কৃষ্ণদাস কবিরাজের "চৈতন্যচরিতামৃত" ধর্মীয় তত্ত্বব্যাখ্যায় ভারাক্রান্ত। সেই তুলনায় "চৈতন্যভাগবত" অনেক সহজবোধ্য। চরিতামৃতে কৃষ্ণদাস চৈতন্যজীবনীর যে বর্ণনা দিয়েছেন তা পাণ্ডিত্যপূর্ণ ও ধর্মতাত্ত্বিক। উক্ত গ্রন্থে চৈতন্যদেবের পুরীবাসের বছরগুলির উপর অধিক গুরুত্ব আরোপিত হয়। এই জন্য "চৈতন্যচরিতামৃত" ও "চৈতন্যভাগবত" গ্রন্থদুটি একযোগে চৈতন্য মহাপ্রভুর জীবন ও শিক্ষার এক পূর্ণাঙ্গ বিবরণী। যদিও পরবর্তীকালে আরও অনেকেই চৈতন্যজীবনী রচনায় প্রবৃত্ত হয়েছিলেন।
গবেষকদের মতে ১৫৪০-এর দশকের মধ্যভাগে বৃন্দাবন দাস "চৈতন্যভাগবত" গ্রন্থটি রচনা করেছিলেন।
ডালহৌসি, ভারত
ডালহৌসি ভারতের হিমাচল প্রদেশ রাজ্যের চাম্বা জেলায় অবস্থিত একটি পৌরশহর।
ডালহৌসি হিমাচল প্রদেশের একটি মনোরম শৈলশহর। ১৮৫৪ সালে সেনাবাহিনী ও সরকারি পদাধিকারিকদের গ্রীষ্মাবকাশ যাপনের জন্য ব্রিটিশ সরকার এই শহরের পত্তন ঘটান। শহরটি ভারতের তৎকালীন গভর্নর লর্ড ডালহৌসির নামাঙ্কিত।
শহরটি পাঁচটি শৈলশিখর নিয়ে গঠিত। হিমালয়ের ধৌলাধর পর্বতশ্রেণির পশ্চিম প্রান্তে অবস্থিত এই শহর চতুর্দিকে মনোরম তুষারাবৃত পর্বতশৃঙ্গ দ্বারা পরিবেষ্টিত। শহরটি সমুদ্রপৃষ্ঠ থেকে ৬,০০০-৯,০০০ ফুট উচ্চতায় অবস্থিত। মে থেকে সেপ্টেম্বর এই শহরে পর্যটনের সময়। স্কটিশ ও ভিক্টোরিয়ান স্থাপত্যের বাংলো ও গির্জা এই শহরের অন্যতম দ্রষ্টব্য।
ডালহৌসি প্রাচীন চাম্বা পার্বত্য রাজ্যের (বর্তমানে হিমাচল প্রদেশ রাজ্যের চাম্বা জেলা) প্রবেশপথ। খ্রিষ্টীয় ষষ্ঠ শতাব্দীর মধ্যভাগ থেকে এক সুপ্রাচীন রাজবংশের শাসনাধীন এই রাজ্য হিন্দু সংস্কৃতি, শিল্পকলা, মন্দির ও হস্তশিল্পের কেন্দ্র। চাম্বা এই সংস্কৃতির কেন্দ্রস্থল। এই রাজ্যের প্রাচীন রাজধানী ভরমৌর গদ্দি ও গুজ্জর উপজাতির বাসভূমি। খ্রিষ্টীয় সপ্তম থেকে দশম শতাব্দীর মধ্যবর্তী সময়ে নির্মিত একাধিক মন্দির এই শহরের দ্রষ্টব্য।
অ্যান্টনি অ্যান্ড ক্লিওপেট্রা
অ্যান্টনি অ্যান্ড ক্লিওপেট্রা উইলিয়াম শেকসপিয়র রচিত একটি বিয়োগান্তক নাটক। ১৬২৩ সালের ফার্স্ট ফোলিওতে প্রথম এই নাটকটি মুদ্রিত হয়। টমাস নর্থ প্লুটার্কের "লাইফ অফ মার্কাস অ্যান্টনিয়াস" গ্রন্থের যে ইংরেজি অনুবাদ করেন, তারই ভিত্তিতে ক্লিওপেট্রা ও মার্ক অ্যান্টনির সম্পর্ককে উপজীব্য করে নাটকটি রচিত হয়। এই নাটকে পার্থিয়ান যুদ্ধ থেকে ক্লিওপেট্রার আত্মহত্যা পর্যন্ত ঘটনার বিবরণ রয়েছে। নাটকে অ্যান্টনির প্রধান প্রতিদ্বন্দ্বী হলেন অক্টাভিয়াস সিজার। ইনি ছিলেন অ্যান্টনির সহকারী ট্রিমিউভার (রোমান প্রশাসক); পরবর্তীকালে রোমের প্রথম সম্রাট হন। ট্র্যাজেডিটি একটি রোমান প্লে। ইন্দ্রিয়পরায়ণ ও কল্পনাপ্রবণ আলেকজান্দ্রিয়া ও অধিকতর বাস্তবতাবাদী ও কৃচ্ছ্বতাপরায়ণ রোমের মধ্যে সার্বিক দৃশ্যপটের দ্রুত সঞ্চরণ এই নাটকের একটি প্রধান বৈশিষ্ট্য।
কেউ কেউ মনে করেন এই নাটকে ক্লিওপেট্রার ভূমিকাটি শেকসপিয়রের নাটকে সর্বাপেক্ষা জটিল নারীভূমিকা। তাঁর বৃথা গরিমা ও অতিনাটকীয় উপস্থিতি দর্শকদের বিতৃষ্ণা উৎপাদনে যথেষ্টই সক্ষম। আবার এরই মধ্যে শেকসপিয়র তাঁর ও অ্যান্টনির মধ্যে ট্র্যাজেডিসুলভ মহত্ব আরোপ করতে সমর্থ হয়েছেন। এই ধরনের পরস্পরবিরোধী বৈশিষ্ট্য সমালোচকদের মতকে দ্বিধাবিভক্ত করেছে। আর এই কারণেই এই নাটকের খ্যাতি।
ন্যাশনাল প্রেস ক্লাব (যুক্তরাষ্ট্র)
ন্যাশনাল প্রেস ক্লাব () হচ্ছে যুক্তরাষ্ট্রের ওয়াশিংটন ডি.সি.-তে অবস্থিত, এবং সাংবাদিকদের জন্য বিশ্বের অন্যতম একটি পেশাজীবি সংগঠন। এর সদস্যদের মধ্যে আছে সাংবাদিক, প্রাক্তন সাংবাদিক, সরকারি তথ্য কর্মকর্তা, যেসকল ব্যক্তিবর্গ নিয়মিত খবরের সূত্র হন, তাঁরা। জনজীবনের বিভিন্ন ব্যক্তিদের এখানে বক্তব্য প্রদানের সুযোগ থাকায় এ সংগঠনটি বিশেষভাবে পরিচিত।
১৯০৮ সালে প্রতিষ্ঠিত হবার পর থিওডোর রুজভেল্ট থেকে যুক্তরাষ্ট্রের প্রত্যেক রাষ্ট্রপতি এ সংগঠনটি পরিদর্শন করেছেন, এবং ওয়ারেন হার্ডিং থেকে এ পর্যন্ত সবাই এ প্রতিষ্ঠানটির সদস্য। অন্যান্যরা যাঁরা ক্লাবের সদস্য আছেন তাঁদের মধ্যে রাজা, প্রধানমন্ত্রী, কংগ্রেসের সদস্যবৃন্দ, যুক্তরাষ্ট্রের মন্ত্রীসভার সদস্যবৃন্দ, রাষ্ট্রদূত, নামী ব্যক্তিবর্গ, বিনোদন ব্যক্তিত্ব, ব্যবসায়িক নেতাবর্গ প্রভৃতি।
মেদসাঁ সঁ ফ্রোঁতিয়ের
মেদসাঁ সঁ ফ্রোঁতিয়ের () বা এমএসএফ (MSF) ধর্মনিরপেক্ষ, বেসরকারি মানবিক সাহায্য সংস্থা। বিশ্বের বিভিন্ন যুদ্ধবিধ্বস্ত অঞ্চলে এবং উন্নয়নশীল দেশগুলিতে বিভিন্ন স্থানীয় রোগশোকের বিরূদ্ধে কাজ করার জন্য এ সংগঠনটি বিশেষভাবে পরিচিত। সংস্থাটি ইংরেজি নাম ডক্টরস উইদাউট বর্ডারস (Doctors Without Borders) নামেও পরিচিত।
নাইজেরীয় গৃহযুদ্ধের পর ১৯৭১ সালে কয়েকজন ফরাসি চিকিৎসকের একটি ছোট দল সংগঠনটি প্রতিষ্ঠা করে। তাঁরা বিশ্বাস করতেন বর্ণ-ধর্ম-রাজনীতি নির্বিশেষে মানুষের চিকিৎসা সুবিধা পাওয়ার অধিকার আছে এবং এই অধিকার কোনো সীমান্তের বেড়াজালে সীমাবদ্ধ থাকতে পারে না।
মার্ক মিলার
মার্ক মিলার () (জন্ম: ২৪ ডিসেম্বর, ১৯৬৯) একজন পুরস্কারপ্রাপ্ত স্কটল্যান্ডীয় কমিক বই লেখক। তাঁর জন্ম হয়েছিলো স্কটল্যান্ডে কোটব্রিজ অঞ্চলে। বর্তমানে তিনি গ্লাসগোতে বসবাস করছেন। আমেরিকার বর্তমান দশকগুলোতে কমিক বই লেখকদের মধ্যে মিলারের বই-ই সবচেয়ে বেশি বিক্রিত। ২০০৭ সালের আগস্ট মাসে শিকাগোতে তিনি উইজার্ড ওয়ার্ল্ড কর্তৃক স্ট্যান লী পুরস্কার লাভ করেন।
তাঁর রচিত "ওয়ান্টেড" কমিক্‌সটি ২০০৮ সালে চলচ্চিত্র হিসেবে মুক্তি পেয়েছিলো। যাতে অভিনয় করেছিলেন অ্যাঞ্জেলিনা জোলি, মরগ্যান ফ্রিম্যান, এবং জেমস ম্যাকঅ্যাভয়। "ওয়ান্টেড" চলচ্চিত্রটি ২০০৮ সালের ২৭ জুন মুক্তি পায়। মিলার রোমান ক্যাথলিক ধর্মের একজন অনুসারী।
ক্লিনটন ফাউন্ডেশন
উইলিয়াম জে. ক্লিনটন ফাউন্ডেশন () হচ্ছে সাবেক মার্কিন রাষ্ট্রপতি বিল ক্লিনটন কর্তৃক প্রতিষ্ঠিত একটি অলাভজনক বেসরকারি প্রতিষ্ঠান। মানুষের সামর্থ্য বাড়ানো এবং বিশ্বজুড়ে গ্লোবালাইজেশনের টিকে থাকার চ্যালেঞ্জ মোকাবেলা করতে সাহায্য করাটাই এই ফাউন্ডেশনের লক্ষ্য। যে চারটি সমস্যসঙ্কুল ক্ষেত্রে এই সংগঠনটি কাজে মনোনিবেশ করেছে তা হচ্ছে, স্বাস্থ্য নিরাপত্তা, অর্থনৈতিক শক্তি অর্জন, নেতৃত্ব বিকাশ, এবং নাগরিক সুবিধা নিশ্চয়তা। এছাড়াও আছে বর্ণ, গোত্র, ও ধর্মীয় একতা সৃষ্টি করা। কাজ করার ক্ষেত্রে এই সংগঠনটি সমমনা ব্যক্তিবর্গ, সংগঠন, কর্পোরেশন, সরকারের সাথে কাজ করছে। এটি সরকারি বিভিন্ন নীতি ও প্রকল্প পরীক্ষামূলকভাবে বাস্তবায়নের জন্য ব্যবহৃত হয়। নিউ ইয়র্কের হার্টন, ম্যাসাচুসেটসের বোস্টন, এবং আরাকানসের লিটল রকে এই সংগঠনটির অফিস রয়েছে।
ক্লিনটন গ্লোবাল ইনিশিয়েটিভ (Clinton Global Initiative), সংক্ষেপে সিজিআই প্রতিষ্ঠিত হয় ২০০৫ সালের ১৫-১৭ সেপ্টেম্বরে অনুষ্ঠিত ওয়ার্ল্ড সামিট ২০০৫-এ। বিল ক্লিনটনের নেতৃত্বাধীন এই সামিট বা সভাটি অনুষ্ঠিত হয় যুক্তরাষ্ট্রের নিউ ইয়র্ক সিটিতে।
দলমতের উর্দ্ধে সবাইকে কাজ করতে আহবান জানানোর জন্য সিজিআই-এর আয়োজন করা হয়, এবং উদ্দেশ্যে বিভিন্ন রাজনৈতিক নেতা যেমন: সকল অঙ্গরাজ্যের প্রধান, অন্যান্য বেসরকারি অলাভজনক প্রতিষ্ঠান, দাতব্য সংস্থা, এবং ব্যবসায়িক নেতৃবৃন্দকে আমন্ত্রণ জানানো হয়। বর্তমান বিশ্ব কি কি চ্যালেঞ্জের মধ্যে রয়েছে, এবং খুবই উদ্বেগজনক কিছু চ্যালেঞ্জের সমাধান বিষয়ে এখানে আলোচনা করা হয়।
সুলাইমান পাশা
সুলাইমান পাশা ছিলেন অটোম্যান সাম্রাজ্যের একজন জেনারেল ছিলেন। তিনি ছিলেন আলবেনিয়ার মুল্লেট গ্রামের অধিবাসী। তিনি ১৬১৪ তে তিরানা শহর স্থাপন করেন যা বর্তমান আলবানিয়ার রাজধানী। একই সময় তিনি একটি মসজিদ, একটি বেকারী এবং একটি হাম্মাম তৈরি করেন।
তিরানা শহরে তার নামে একটি সড়ক রয়েছে যেখানে তার মূর্তি স্থাপিত আছে। তিরানা শহরের অপর অংশেও আরেকটি ছোট রাস্তা তার নামে নামাঙ্কিত করা হয়েছে।
তপন রায়চৌধুরী
অধ্যাপক তপন রায়চৌধুরী (জন্ম ৮ মে, ১৯২৬ - মৃত্যু ২৬ নভেম্বর, ২০১৪) একজন ভারতীয় ইতিহাসবেত্তা যিনি ব্রিটিশ শাসনাধীন ভারতবর্ষের ইতিহাস রচনার জন্য প্রসিদ্ধ। তিনি দীর্ঘকাল অক্সফোর্ড বিশ্ববিদ্যালয়ে ভারতীয় ইতিহাস ও সভ্যতা বিষয়ে শিক্ষকতা করেন।
তাঁর জন্ম ১৯২৫ খ্রিস্টাব্দে, বাংলাদেশের বরিশালে, কীর্তিপাশায়, এবং সেখানেই তাঁর স্কুল জীবন অতিবাহিত হয়। ১৯৪৮ খ্রিস্টাব্দে বাংলাদেশ ছেড়ে তারা ভারতে চলে আসেন। অতঃপর তিনি কলকাতা বিশ্ববিদ্যালয় এবং অক্সফোর্ড বিশ্ববিদ্যালয়ে লেখাপড়া করেন এবং উভয বিশ্ববিদ্যালয় থেকে ডি, ফিল, ডিগ্রী লাভ করেন। পরবর্তীতে তিনি অক্সফোর্ড বিশ্ববিদ্যালয় থেকে ডি, লিট, ডিগ্রী অর্জন করেন। বর্ধমান বিশ্ববিদ্যালয় এবং কলকাতা বিশ্ববিদ্যালয় তাকেঁ সম্মানসূচক ডি, লিট, উপাধি প্রদান করে। জীবনের শুরু থেকেই তপন রায় চৌধুরী শিক্ষকতাকে জীবিকা হিসাবে গ্রহণ করেন। বহু বিশ্ববিদ্যালয়ে তিনি অধ্যাপনা করেছেন। বাংলা এবং ইংরেজি উভয় ভাষায় তাঁর বহু গ্রন্থ এবং পাণ্ডিত্যপূর্ণ ও গবেষণামূলক নিবন্ধ প্রকাশিত হয়েছে। ২০০৯ সালে কলকাতার পাক্ষিক দেশ পত্রিকায় তাঁর আত্মজীবনী ধারাবাহিকভাবে মূদ্রিত হয়। তাঁর লেখা গ্রন্থ "ইউরোপ রিকনসিডার্ড" ১৯৮৭ সালে রবীন্দ্র পুরস্কারে ভূষিত হয়। "রোমন্থন ও ভীমরতিপ্রাপ্তর পরচরিতচর্চা" তাঁর লেখা প্রথম বাংলা বই। ইতিহাস বিষয়ে তাঁর অবদানের স্বীকৃতিস্বরূপ ২০০৭ সালে তাকে পদ্মভূষণ পুরস্কারে ভূষিত করা হয়।
তার উল্লেখযোগ্য সংখ্যক প্রকাশনার মধ্যে কতিপয় নিম্নে তালিকাভূক্ত করা হল:
গবেষণার পাশাপাশি তপন রায়চৌধুরী আত্মজীবনীর নানাদিক নিয়ে লিখেছেন তিনবার তিনটি আলাদা গ্রন্থে:
পেশাগত দক্ষতার আলোকে তিনি অসংখ্য সম্মাননা পেয়েছেন। এর কতিপয় হল:
নয় খণ্ডে প্রকাশিত বাংলা ভাষা ও সাহিত্যের ইতিহাস রচনায় লন্ডন বিশ্ববিদ্যালয়ের স্কুল অব ওরিয়েন্টাল অ্যান্ড আফ্রিকান স্টাডিজের বাংলা ভাষা ও সাহিত্যের অধ্যাপক উইলিয়াম রাদিচ উদ্বুদ্ধ হওয়ার পেছনে তপন রায় চৌধুরীর ভূমিকা স্মরণীয়। তিনি ভারতীয় উপমহাদেশের স্বতন্ত্র বিদ্যাচর্চার বিষয়াদিকে বিশ্ববিদ্যার পাশাপাশি ভারত বিদ্যারুপে বিশ্বময় সর্বত্র প্রসার করতে গুরুত্বপূর্ণ ভূমিকা রাখেন।
২০১৪ সালের ২৬ নভেম্বর বুধবার সন্ধ্যা ৬টায় অক্সফোর্ডের বাড়িতে শেষ নিঃশ্বাস ত্যাগ করেন।
এসিএম আন্তর্জাতিক কলেজিয়েট প্রোগ্রামিং প্রতিযোগিতা
এসিএম আন্তর্জাতিক কলেজিয়েট প্রোগ্রামিং প্রতিযোগিতা বা এসিএম ইন্টারন্যাশনাল কলেজিয়েট প্রোগ্রামিং কনটেস্ট (সংক্ষেপে এসিএম-আইসিপিসি বা শুধুই আইসিপিসি) সারা বিশ্বের বিশ্ববিদ্যালয় পর্যায়ের ছাত্র-ছাত্রীদের জন্য একটি মর্যাদাপূর্ণ প্রোগ্রামিং প্রতিযোগিতা। আইবিএম এই প্রতিযোগিতার পৃষ্ঠপোষকতা করে থাকে। আইসিপিসির সদর দপ্তর বেইলর বিশ্ববিদ্যালয়ে অবস্থিত এবং এর ছয়টি মহাদেশে এর স্বায়ত্ত্বশাসিত অঞ্চল রয়েছে। বেইলর বিশ্ববিদ্যালয়ের অধ্যাপক উইলিয়াম বি. পাউচার এর পরিচালক এবং অ্যাসোসিয়েশন ফর কম্পিউটিং মেশিনারি (এসিএম) এর সৌজন্যে প্রতিযোগিতাটি অনুষ্ঠিত হয়।
আইসিপিসি দলীয় প্রতিযোগিতা। বর্তমান নিয়ম অনুযায়ী প্রতিটি দলে ৩ জন করে সদস্য থাকে। প্রতিযোগীদের অবশ্যই বিশ্ববিদ্যালয়ের ছাত্র বা ছাত্রী হতে হবে, যারা প্রতিযোগীতার পূর্বে পাঁচ বছরের কম সময় বিশ্ববিদ্যালয়ে শিক্ষালাভ করেছে। যেসব প্রতিযোগী ইতিপূর্বে দু'বার ওয়ার্ল্ড ফাইনালে অথবা পাঁচবার আঞ্চলিক ফাইনালে অংশগ্রহণ করেছে তারা পুনরায় প্রতিযোগীতায় যোগ দিতে পারে না।
প্রতিযোগীতার সময় প্রতিটি দলকে ৮ থেকে ১১টি সমস্যা দেয়া হয় (আঞ্চলিকে সাধারণত ৮টি এবং ফাইনালে ১০টি), যা ৫ ঘণ্টা সময়ের মধ্যে সমাধান করতে হয়। এ সমস্যাগুলোর সমাধান সি, সি++ অথবা জাভার প্রোগ্রাম হিসেবে জমা দিতে হয়। প্রোগ্রামগুলো কিছু পরীক্ষামূলক ডাটা দ্বারা চালানো হয়। কোণ প্রোগ্রাম সঠিক সমাধান দিতে ব্যর্থ হলে জমাদানকারী দলকে তা অবহিত করা হয় এবং তারা ভিন্ন সমাধান জমা দিতে পারে। 
সর্বাধিকসংখ্যক সমস্যা সমাধানকারী দলকে বিজয়ী ঘোষণা করা হয়। একাধিক দল সমান সংখ্যক সমস্যা সমাধান করলে তাদের মধ্যে রাংক নির্ধারণ করা হয়। এই রাংকিং এ কোন দলের স্থান নিম্নরূপে নির্ধারণ করা হয়: প্রতিটি সঠিক সমাধান জমা দেয়ার সময়ের যোগফল এবং প্রতিটি ভুল সমাধান জমা দেবার জন্যে (যাদের সঠিক সমাধান পরবর্তীকালে জমা দেয়া হয়েছে) ২০ মিনিট অতিরিক্ত গণনা করা হয়।
এসিএম আইসিপিসি ২০১৮ (এশিয়া ওয়েস্ট সাবকন্টিনেন্ট কনটেস্ট) ঢাকা রিজিওনাল কনটেস্ট ঢাকার ড্যাফোডিল ইন্টারন্যাশনাল বিশ্ববিদ্যালয়, আশুলিয়া ক্যাম্পাসে আয়োজিত হবে।
দুভিল আমেরিকান চলচ্চিত্র উৎসব
দুভিল আমেরিকান চলচ্চিত্র উৎসব (ইংরেজি ভাষা: Deauville American Film Festival) ফরাসি চলচ্চিত্র উৎসব। এই উৎসবের বিশেষত্ব এই যে, এখানে শুধুমাত্র মার্কিন চলচ্চিত্রসমূহ পরিবেশিত হয়। ১৯৭৫ সালে ফ্রান্সের দুয়াভিল শহরে এই উৎসবের গোড়াপত্তন করেন লায়োনেল চৌচান, ও আঁদ্রে হালিমি নামে দুই ফরাসি ব্যক্তি। যদিও খুব প্রতিযোগিতাপূর্ণ নয়, তবুও এই উৎসব ১৯৯৫ সাল থেকে প্রামাণ্য চিত্র ও ১৯৯৮ সাল থেকে স্বল্পদৈর্ঘ্য চলচ্চিত্রের ওপর পুরস্কার প্রদান শুরু করে।
ইন্টারন্যাশনাল রেসকিউ কমিটি
ইন্টারন্যাশনাল রেসকিউ কমিটি () বা সংক্ষেপে আইআরসি (IRC) একটি যুক্তরাষ্ট্র ভিত্তিক নেতৃস্থানীয় আন্তর্জাতিক বেসরকারি আন্তর্জাতিক ত্রাণ ও মানবিক সাহায্য প্রদানকারী প্রতিষ্ঠান। বিভিন্ন রকম বর্ণ, ধর্ম, এবং গোষ্ঠীগত বিদ্বেষমূলক দাঙ্গায় সৃষ্ট ক্ষতিগ্রস্থ, এবং যুদ্ধ ও সহিংসতা বিগ্রহ মানুষকে সাহায্য প্রদান করাই এ সংগঠনটির মূল লক্ষ্য।
১৯৩৩ সালে ইউরোপ ভিত্তিক ইন্টারন্যাশনাল রিলিফ অ্যাসোসিয়েশন (International Relief Association) বা আইআরএ (IRA) জার্মান বিজ্ঞানী আলবার্ট আইনস্টাইনের পরামর্শে, আডলফ হিটলারের সরকার দ্বারা ক্ষতিগ্রস্থ জার্মানদের সহায়তার জন্য আমেরিকায় তাঁদের সংস্থার একটি শাখা স্থাপন করে। পরবর্তীতে ইতালির বেনিতো মুসোলিনি ও স্পেনের ফ্রাঙ্কো কর্তৃক বিতাড়িত শরণার্থীরাও এখান থেকে সহায়তা লাভ করে। ১৯৪০ সালে ফ্রান্সে ভিচিতে ইউরোপীয় শরণার্থীদের সাহায্যার্থে ইমার্জেন্সি রেসকিউ কমিটি বা ইআরসি (ERC) প্রতিষ্ঠিত হয়। তেরো মাসে সেখানে প্রায় ২০০০ রাজনৈতিক, সাংস্কৃতিক, ইউনিয়ন, ও প্রাতিষ্ঠানিক নেতাদের সেখান থেকে উদ্ধার করা হয়। পরবর্তীতে ১৯৪২ সালে আইআরএ এবং ইআরসি একত্রে কাজ শুরু করে এবং নতুন নাম হয় ইন্টারন্যাশনাল রিলিফ অ্যান্ড রেসকিউ কমিটি, যা পরে সামান্য সংক্ষেপণ করে "ইন্টারন্যাশনাল রেসকিউ কমিটি" রাখা হয়।
রিলিজিও মেদিচি
রিলিজিও মেদিচি ("দ্য রিলিজিওন অফ আ ডক্টর") স্যার টমাস ব্রাউন রচিত একটি গ্রন্থ। এই গ্রন্থে বিধৃত রয়েছে লেখকের আধ্যাত্মিক সাক্ষ্য ও তাঁর প্রথম জীবনের মনস্তাত্ত্বিক আত্ম-চিত্রণ। সেযুগে বইটি সমগ্র ইউরোপে বেস্টসেলার হয়। ফলে লেখকের খ্যাতি ও সম্মান ছড়িয়ে পড়ে সমগ্র মহাদেশে। সদ্য-উত্তীর্ণ এই চিকিৎসক ১৬৪৩ সালে বইটি প্রকাশ করেছিলেন। এর আগে তিনি খ্রিষ্টান গুণাবলি সংক্রান্ত একটি বই রচনা করেছিলেন। তবে সেই বইখানির প্রামাণিকতা নেই। ১৬৪৫ সালে অরক্ষণশীল মতবাদ প্রচারের জন্য বইটি পোপের "ইনডেক্স লিব্রোরাম প্রোহিবিটোরিয়াম"-এর অন্তর্ভুক্ত হয়।
কাউন্সিল অন ফরেন রিলেশন্স
কাউন্সিল অন ফরেন রিলেশন্স () যা সংক্ষেপে সিএফআর (CFR) নামে পরিচিত, একটি আমেরিকান বেসরকারি অলাভজনক প্রতিষ্ঠান, যারা যুক্তরাষ্ট্রের বৈদেশিক নীতি এবং আন্তর্জাতিক সম্পর্কের উন্নয়নের উদ্দেশ্যে কাজ করে। সংগঠনটি প্রতিষ্ঠিত হয় ১৯২১ সালে, এবং যুক্তরাষ্ট্রের ম্যানহাটনের পার্ক অ্যাভিনিউ-এ এটির প্রধান কার্যালয় অবস্থিত। এছাড়াও এদের অতিরিক্ত আরেকটি কার্যালয় অবস্থিত যুক্তরাষ্ট্রের রাজধানী ওয়াশিংটন ডি.সি.-তে। সিএফআরকে ধরা হয় যুক্তরাষ্ট্রের সবচেয়ে প্রভাবশালী বৈদেশিক নীতি চিন্তাবিদ। এটি "ফরেন অ্যাফেয়ার্স" নামে একটি পাক্ষিক ম্যাগাজিন প্রকাশ করে এবং এদের একটি তথ্যবহুল ওয়েবসাইট আছে, যা এটির ইতিহাস, ফেলোদের সংক্ষিপ্ত জীবনী, চিন্তাবিদ, ডেভিড রকফেলার স্টাডিজ প্রোগ্রাম, ইন্টিপেন্ডেন্টস টাস্ক ফোর্স রিপোর্টস, এবং অন্যান্য প্রতিবেদ, সিএফআর বুক, বিশেষজ্ঞদের সাক্ষাৎকার, আলোচনাসভার বিবরণ, বিভিন্ন অডিও ও ভিডিও, প্রতিষ্ঠানটির উল্লেখযোগ্য পরিচালক, এবং পরিচালনা পর্ষদের সদস্যদের জীবনী, "ফরেন অ্যাফেয়ার্স", অন্যান্য প্রকাশনা, ব্যবসায়িক সদস্য, এবং প্রেস বিজ্ঞপ্তিগুলোর লিংক প্রকাশ করে।
আন্দরা লা ভেলিয়া
আন্দরা লা ভেলিয়া অ্যান্ডোরার হ্মুদ্র রাজ্যের রাজধানী এবং এটি ফ্রান্স ও স্পেন মধ্যে পূর্ব পিরানীসে এটি অবস্থিত।
লুয়ান্ডা
লুয়ান্ডা (পূর্বে উচ্চারণ করা হতো "লোয়ান্ডা") অ্যাঙ্গোলার রাজধানী এবং বৃহত্তম শহর। এটি অ্যাঙ্গোলার আটলান্টিক মহাসাগরের উপকূলে অবস্থিত এবং প্রধান জাতীয় সমুদ্রবন্দর। ২০০৯ এর প্রতিবেদন অনুসারে এখানে প্রায় ৫ মিলিয়ন লোক বসবাস করে। বিশ্বের ২০৯টি শহরকে নিয়ে সমীক্ষক সংস্থা ‘মার্সার’-এর ২৩তম ‘কস্ট অফ লিভিং সার্ভে’র ফলাফল অনুযায়ী এই শহর বিশ্বের বশোপযোগী সবচেয়ে দামী বলে গণ্য হয়েছে।
লুয়ান্ডাকে দু্ই ভাগে ভাগ করা হয়েছে, "Baixa de Luanda" (নিম্নতর লুয়ান্ডা, পুরনো শহর) এবং "Cidade Alta" (উচ্চতর শহর অথবা নতুন অংশ)। "Baixa de Luanda" বন্দরনগরী পরে অবস্থিত, সরু রাস্তা এবং পুরানো ঔপনিবেশিক ভবনসমুহুর রয়েছে। লুয়ান্ডা একটি রোমান ক্যাথলিক প্রধান ধর্মযাজকের আসন ছিল। এইটি ব্যক্তিগত অ্যাঙ্গোলা ক্যাথলিক বিশ্ববিদ্যালয় সহ শিক্ষা প্রতিষ্ঠান এবং আগোস্টিনীও নেটো বিশ্ববিদ্যালয় ও ছিল।
লুয়ান্ডার জলবায়ু কপেন জলবায়ু শ্রেণীবিভাগের অধীনে পর যা একটি গরম অর্ধ-শুষ্ক জলবায়ু বৈশিষ্ট্যয়।
মিললি সুরোদ
মিললি সুরোদ (পশতু: ملي سرود - "জাতীয় সঙ্গীত") আফগানিস্তানের জাতীয় সঙ্গীত। এইটি সরকারি ভাবে জাতীয় সঙ্গীত হিসেবে ঘোষণা করা হয়েছিল মে ২০০৬ তে। আফগানিস্তানের সংবিধানের কুড়ি নিবন্ধ অনুসারে আফগানিস্তানের জাতীয় সঙ্গীতের ভাষা পশতু হতে হবে এবং "আল্লাহ্‌ মহান" এই কথা এবং আফগানিস্তানের সমস্ত উপজাতিদের উল্লেখ থাকতে হবে। এই গানের কথা লিখেছেন আব্দুল বারী জাহানী এবং সুর দিয়েছেন বাবরাক ওয়াসসা।
আফগানিস্তানের রাজতন্ত্রের সময় আফগানিস্তানের প্রথম জাতীয় সঙ্গীত গৃহীত হয়। এই সঙ্গীতের কোন শব্দ ছিল বলে জানা যায়নি। আফগানিস্তান রাজপরিবার দ্বারা শাসিত থাকা অবস্থায় আফগানিস্তানের দ্বিতীয় জাতীয় সঙ্গীত গৃহীত হয়। ১৯৩০ সালে রচিত এই গানের কথা লেখেন মহম্মদ মুখতার এবং সঙ্গীত রচনা করেছেন "মোহাম্মেদ ফারুখ"। ১৯৭৩ সালে রাজতন্ত্রের উচ্ছেদ করার পরে, প্রজাতন্ত্রী আফগানিস্তানে তৃতীয় জাতীয় সঙ্গীত গৃহীত হয়। এই গানের কথা দেন আব্দুল রাউফ বেনাওয়া এবং সুর দেন আব্দুল গাফুর ব্রেসনা। সোভিয়েত ইউনিয়ন আফগানিস্তান আক্রমণ পরে ১৯৭৮ সালে চতুর্থ জাতীয় সঙ্গীত গৃহীত হয়। এই গানের কথা লেখেন আফগানিস্তানের বামপন্থী কবি সুলেমান লায়েক এবং সুর দেন জালিল ঘাহলান্দ। কমিউনিস্ট সরকার পরাজিত হলে ১৯৯২ সালে এটি প্রতিস্থাপিত করা হয়। ইসলামী প্রজাতন্ত্রের প্রতিষ্ঠার পর, একটি নতুন সঙ্গীত ১৯৯২ সালে পঞ্চম জাতীয় সঙ্গীত হিসেবে গৃহীত হয়। ১৯১৯ সালে মুজাহেদীন যুদ্ধের গান হিসেবে এর রচনা করা হয়েছিল যার সুর দেন উস্তাদ কাসিম । ১৯৯৯ থেকে ২০০২ সাল অব্দি আফগানিস্তানে তালিবান শাসন চলাকালীন, আফগানিস্তানই ছিল বিশ্বের একমাত্র দেশ যার কোন জাতীয় সঙ্গীত ছিল না, কারণ এই সময়ে তালিবান সরকার আফগানিস্তানে সব ধরনের সঙ্গীত বন্ধ করে দেয়। যখন পরের নতুন সরকার ক্ষমতায় আসে, তখন পুরানো জাতীয় সঙ্গীত পুনর্বহাল করা হয়। কিন্তু ২০০৬ সালে মিললি সুরোদ সঙ্গীতকে জাতীয় সঙ্গীতের মর্যাদা দেওয়া হয়।
স্বদেশী আন্দোলন
স্বদেশী আন্দোলন ভারতের স্বাধীনতা আন্দোলনের একটি অংশ। "স্বদেশী" আদর্শে উদ্বুদ্ধ এই আন্দোলনের প্রধান উদ্দেশ্য ছিল অর্থনৈতিকভাবে ব্রিটিশ শক্তিকে ক্ষতিগ্রস্থ করে ভারত থেকে ব্রিটিশ শাসনের উচ্ছেদসাধন এবং দেশের সামগ্রিক অর্থনৈতিক ব্যবস্থার উন্নতিসাধন। আন্দোলনের রণকৌশলের অন্তর্গত ছিল ব্রিটিশ পণ্য বয়কট এবং দেশীয় শিল্প ও উৎপাদন প্রক্রিয়ার উন্নতিসাধন।
স্বদেশী আন্দোলনের উৎস ছিল ১৯০৫ সালের বঙ্গভঙ্গ-বিরোধী গণজাগরণ। এটি ১৯১১ সাল পর্যন্ত চলেছিলো। এই আন্দোলন ছিল প্রাক-গান্ধী যুগের সফলতম আন্দোলনগুলির অন্যতম। স্বদেশী আন্দোলনের মুখ্য প্রবক্তাগণ ছিলেন অরবিন্দ ঘোষ, রবীন্দ্রনাথ ঠাকুর, বীর সাভারকর, লোকমান্য বাল গঙ্গাধর তিলক, ও লালা লাজপত রায়। পরবর্তীকালে "স্বদেশী" রণকৌশলটিকে গ্রহণ করে মহাত্মা গান্ধী এটিকে "স্বরাজ"-এর আত্মা রূপে বর্ণনা করেন। এটি বাংলায় সবচেয়ে বেশি শক্তিশালী ছিলো এবং এটিকে বন্দে মাতরম আন্দোলনও বলা হতো। গান্ধী, আন্দোলনের উচ্চতম অবস্থায় ব্রিটিশ রাজের অনুগত থাকে।
গ্লোবাল অ্যাকশন ফর চিলড্রেন
গ্লোবাল অ্যাকশন ফর চিলড্রেন () যা সংক্ষেপে জিএসি (GAC) নামে পরিচিত, একটি দাতব্য সংগঠন যারা শিশুদের স্বাস্থ্য-পুষ্টি ও নিরাপত্তাদানের জন্য প্রয়োজনীয় সচেতনতা তৈরি, নীতিমালা প্রণয়ন, এবং তহবিল গঠনের জন্য কাজ করে। ২০০৩ সালে প্রতিষ্ঠিত হবার পর থেকে এটি বিশ্বব্যাপী অবহেলিত ও এতিম শিশুদের পুর্নবাসন, প্রয়োজনীয় আবশ্যকীয় শিক্ষাদান, শিশু বিবাহ, শিশু যৌন হয়রানি, এবং টিকে থাকার ক্ষেত্রে অন্যান্য বাধাসমূহ, যেমন: সংহিসতা, গোষ্ঠীগত দাঙ্গা, এইচআইভি/এইডস-এর ঝুঁকি, এবং ম্যালেরিয়ার মতো রোগের ঝুঁকি থেকে শিশুদের রক্ষার্থে কাজ করছে।
ইউনাইটেড নেশন্স করেসপন্ডেন্টস অ্যাসোসিয়েশন
ইউনাইটেড নেশন্স করেসপন্ডেন্টস অ্যাসোসিয়েশন () প্রতিষ্ঠিত হয় ১৯৪৭ সালে, যুক্তরাষ্ট্রের নিউ ইয়র্ক সিটিতে। এর পূর্ব নাম ছিলো লিগ অফ নেশন্স জার্নালিস্টস’ অ্যাসোসিয়েশন। বর্তমানে এদের বিশ্বের প্রায় ৫০টি দেশের প্রায় ১৮০ জন সদস্য রয়েছেন। এর মূল পরিচিতি মূলত ১৯৯৫ সালে থেকে শুরু হয় বার্ষিক ইউএনসিএ এক্সেলেন্স ইন জার্নালিজম অ্যাওয়ার্ড দেওয়ার মাধ্যমে। জাতিসংঘ, বা এর বিভিন্ন সহ সংস্থা, সংগঠন, এবং মিশনের ওপর সাহসিক প্রতিবেদন লেখার ওপর এই পুরস্কার প্রদান করা হয়। ২০০৩ সাল থেকে এটি সিটিজেন অফ দ্য ওয়ার্ল্ড নামক আরেকটি পুরস্কার প্রদান করে আসছে।
পূর্বের দিনগুলোতে এই পুরস্কারগুলো কিছুটা বিতর্কের সূচনা করেছিলো। উদাহরণস্বরূপ বলা যায়, ২০০৫ সালের সিটিজেন অফ দ্য ওয়ার্ল্ড পুরস্কার প্রদানের ক্ষেত্রে রাজনৈতিক হস্তক্ষেপ হয়েছিলো বলে ধারণা করা হয়।
ইউনাইটেড নেশন্স অ্যাসোসিয়েশন অফ দি ইউনাইটেড স্টেটস অফ অ্যামেরিকা
ইউনাইটেড নেশন্স অ্যাসোসিয়েশন অফ দি ইউনাইটেড স্টেটস অফ অ্যামেরিকা () যা সংক্ষেপে ইউএনএ-ইউএসএ (UNA-USA) নামে পরিচিত, একটি অলাভজনক প্রতিষ্ঠান, যারা আমেরিকান জনগণের মধ্যে নীতিমূলক, মানবহিতৈষী, শিক্ষামূলক, এবং সদস্যগত প্রচারণার মাধ্যমে জাতিসংঘের প্রতি সচেতনতা গড়ে তোলে। গোটা যুক্তরাষ্ট্রে এদের ১৩৫টি সম্প্রদায় চ্যাপ্টার রয়েছে। এছাড়াও এরা বিশ্বের ৫টি মহাদেশে কার্যক্রম চালায়। এই সংগঠনটি ওয়ার্ল্ড ফেডারেশন অফ ইউনাইটেড নেশন্স এসোসিয়েশনের সাথে অ্যাফিলিয়েটেডভাবে যুক্ত।
অ্যামেরিকান অ্যাসোসিয়েশন ফর দি ইউনাইটেড নেশন্স হচ্ছে ১৯৪৩ সালে গড়ে ওঠা অবলুপ্ত লিগ অফ নেশন্সের একটি অঙ্গসংগঠনের উত্তরসূরী। কিছু সুশীল ব্যক্তি, যেমন: ক্লার্ক আইশেলবার্গার মিলে ডাম্বারটন অক্‌স প্রস্তাব গ্রহণের সময় দ্বিতীয় বিশ্বযুদ্ধ শেষের প্রাক্কালে এই সংগঠনটি গড়ে তোলেন। সংগঠনের প্রথম পদক্ষেপ হিসেবে কিছু মার্কিন প্রতিনিধি বিশ্বব্যাপী সফর করেন, এবং তাঁরা এই প্রস্তাবিত প্রস্তাব অনুসারে একটি নির্দিষ্ট আন্তর্জাতিক সংগঠন গঠনের প্রস্তাবকে প্রচার করেন। আর সেই সংগঠনটিই ছিলো আজকের দিনের জাতিসংঘ।
নওয়াজেশ আহমদ
নওয়াজেশ আহমদ (১৯৩৫ - নভেম্বর ২৪, ২০০৯) আন্তর্জাতিক খ্যাতি সম্পন্ন বাংলাদেশী আলোকচিত্রী ও উদ্ভিদবিজ্ঞানী। তিনি বাংলাদেশে প্রথম আলোচিত্র অ্যালবাম প্রকাশ করেন। নওয়াজেশ এশীয় উন্নয়ন ব্যাংক (এডিবি) ও জাতিসংঘ খাদ্য ও কৃষি সংস্থার (এফএও) উপদেষ্টা হিসেবে লাওস, থাইল্যান্ড, মিয়ানমার সহ দক্ষিণ এশিয়ার বিভিন্ন দেশে কাজ করেন। নেওয়াজেশ ১৯৩৫ সালে মানিকগঞ্জ জেলার পারিল নওয়াদা গ্রামের এক সম্ভ্রান্ত পরিবারে জন্মগ্রহণ করেন। মার্কিন যুক্তরাষ্ট্রের উইস্কনসিন বিশ্ববিদ্যালয়ে থেকে উদ্ভিদ জিনতত্ত্ব নিয়ে পিএইচডি ডিগ্রি শেষে তিনি ১০ বছর চা গবেষণায় যুক্ত ছিলেন।
তাঁর উল্লেখযোগ্য আলোকচিত্র অ্যালবামের মধ্যে রয়েছে "বাংলাদেশ" (১৯৭৫), "পোর্ট্রেট অব বাংলাদেশ" (১৯৮৩), "বার্মা" (১৯৮১), "কোয়েস্ট অব রিয়েলিটি" (১৯৮৬), "ওয়াইল্ড ফ্লাওয়ার্স অব বাংলাদেশ" (১৯৯৭) ও "গৌতম" (বৌদ্ধদের জীবণকাহিনীভিত্তিক)।
বরেণ্য আলোকচিত্র শিল্পী ২০০৯ এর ২৪শে নভেম্বর তারিখে হৃদরোগে আক্রান্ত হয়ে ঢাকায় মৃত্যুবরণ করেন।
শ্রীনিকেতন
শ্রীনিকেতন পশ্চিমবঙ্গের বীরভূম জেলার বোলপুর মহকুমায় অবস্থিত একটি শহর।
শ্রীনিকেতন অক্ষ-দ্রাঘিমাংশে অবস্থিত। এখানকার গড় উচ্চতা ৪৯ মিটার।
বোলপুর–শ্রীনিকেতন সমষ্টি উন্নয়ন ব্লকের প্রধান কার্যালয় শ্রীনিকেতনে অবস্থিত।
বোলপুর-শ্রীনিকেতন ব্লকটি নিম্নলিখিত পঞ্চায়েতগুলি নিয়ে গঠিত: বাহিরি-পাঁচশোয়া, রায়পুর-সুপুর, সরপলেহানা-আলবাঁধা, সিংঘি, কঙ্কালিতলা, রূপপুর, কসবা, সাত্তোর, ও সিয়ান মুলুক।
১৯১২ সালে রবীন্দ্রনাথ ঠাকুর রায়পুরের জমিদার কর্নেল নরেন্দ্রপ্রসন্ন সিংহের কাছ থেকে সুরুল গ্রাম সন্নিহিত কুঠিবাড়িটি দশ হাজার টাকায় কেনেন। সুরুল গ্রামটি ছিল শান্তিনিকেতন থেকে তিন কিলোমিটার দূরে। ১৯০১ সালে শান্তিনিকেতনে ব্রহ্মবিদ্যালয় স্থাপনের পর থেকেই রবীন্দ্রনাথ পল্লিসংস্কার নিয়ে চিন্তাভাবনা শুরু করেছিলেন। সুরুল কুঠিবাড়িটি কেনার পর সেই মত অল্পবিস্তর কাজও শুরু হয়। ১৯২১ সালের শেষভাগে রবীন্দ্রনাথ এখানে স্থাপন করেন “পল্লীসংগঠন কেন্দ্র”। ১৯২২ সালে ইংল্যান্ড থেকে ভারতে এসে লেনার্ড নাইট এলমহার্স্ট এই সংস্থার পরিচালনভার গ্রহণ করেন। তাঁর সঙ্গে কাজে যোগ দেন কবিপুত্র রথীন্দ্রনাথ ঠাকুর, সন্তোষচন্দ্র মজুমদার, গৌরগোপাল ঘোষ, কালীমোহন ঘোষ, সচ্চিদানন্দ রায়, কিম তারো কাসাহারা প্রমুখ কয়েকজন শিক্ষক এবং সুবীরেন্দ্রনাথ ঠাকুর, কুলপ্রসাদ সেন, দেবব্রত ভট্টাচার্য, হরিহরণ প্রমুখ শান্তিনিকেতনের দশ জন ছাত্র। এই সময় এটিকে বলা হত ডিপার্টমেন্ট অফ এগ্রিকালচার, শান্তিনিকেতন।
শ্রীনিকেতন নামটির উল্লেখ পাওয়া যায় ১৯২৩ সাল থেকে। পল্লীসংগঠন কেন্দ্র প্রতিষ্ঠিত হয় ১৯২৩ সালেই। তবে সুরুল সমিতির প্রতিষ্ঠা হয়েছিল আগেই। বিশ্বভারতীর দ্বিতীয় শিক্ষাপ্রাঙ্গন শ্রীনিকেতনের কাজের উদ্দেশ্য ছিল কৃষির উন্নতি, রোগ নিবারণ, সমবায় প্রথায় ধর্মগোলা স্থাপন, চিকিৎসার সুব্যবস্থা, ও স্বাস্থ্য বিষয়ে গ্রামবাসীদের সচেতন করে তোলা। পল্লী সংগঠন বিভাগ থেকে শিল্পভবন, শিক্ষাসত্র ও শিক্ষাচর্চাসদন ইত্যাদি কর্মকাণ্ড শান্তিনিকেতনের পাশাপাশি শ্রীনিকেতনেও বিস্তার লাভ করে।
শান্তিনিকেতনে ১৯২৪ সালে প্রতিষ্ঠিত শিক্ষাসত্রটি ১৯২৭ সালে শ্রীনিকেতনে উঠে আসে। ১৯৩৬ সালে দরিদ্রসাধারণের শিক্ষার সুযোগকে ছড়িয়ে দেওয়ার জন্য স্থাপিত হয় লোক-শিক্ষা সংসদ। পরের বছর গ্রামীণ স্কুল শিক্ষকদের প্রশিক্ষণের জন্য চালু হয় শিক্ষাচর্চা। ১৯৬৩ সালে একটি কৃষি মহাবিদ্যালয় “পল্লীশিক্ষাসদন” এবং ১৯৭৭ সালে “পল্লীচর্চাকেন্দ্র” স্থাপিত হয় শ্রীনিকেতনে।
১৯৪১ সালে সরকারি সহযোগিতায় শ্রীনিকেতনে প্রতিষ্ঠিত হয় “শিশু ও মাতৃমঙ্গল কেন্দ্র”। ১৯৫১ সালে “পল্লী সংগঠন কেন্দ্র” ও “শিল্পসদন” সংযুক্ত হয়ে “পল্লীসংগঠন বিভাগ” গঠিত হয়। এই বিভাগের অন্তর্গত ছিল স্বাস্থ্য, শিক্ষা, শিল্প-প্রশিক্ষণ ও উৎপাদন, গো-পালন ইত্যাদি। ১৯৫৫ খ্রিস্টাব্দে “শিক্ষাসত্র” বিদ্যালয়টি শান্তিনিকেতনের “পাঠভবন” বিদ্যালয়ের অনুরূপে একটি বিদ্যালয়ে পরিণত হয় পল্লীসংগঠন বিভাগের অধীনে আসে।
বর্তমানে পল্লীসংগঠন বিভাগের অধীনে রয়েছে “পল্লী সম্প্রসারণ কেন্দ্র”, “শিল্পসদন”, “পল্লীচর্চাকেন্দ্র”, “সংগীত-বিভাগ” ও “গ্রামীণ গ্রন্থাগার”। “পল্লীশিক্ষাভবন” (ডিপার্টমেন্ট অফ এগ্রিকালচার) একটি স্বতন্ত্র ভবনের মর্যাদা পেয়েছে। এছাড়াও রয়েছে “শিক্ষাসত্র”, “শিক্ষাচর্চা” ইত্যাদি প্রতিষ্ঠান ও অঙ্গনওয়াড়ি প্রশিক্ষণ কেন্দ্র। ১৯১২ সালে রবীন্দ্রনাথ যে কুঠিবাড়িটি কিনেছিলেন তারও সংস্কার করা হয়েছে। এই বাড়িতেই বর্তমানে শ্রীনিকেতন জনসংযোগ দপ্তর, ডাকঘর ও পল্লীচর্চাকেন্দ্রের দপ্তর। শ্রীনিকেতনের বার্ষিক উৎসব পালিত হয় প্রতি বছর ৬-৯ ফেব্রুয়ারি।
আবুজা
আবুজা পশ্চিম আফ্রিকার রাষ্ট্র নাইজেরিয়ার রাজধানী শহর। শহরটিকে ১৯৮০-র দশকে পরিকল্পিতভাবে উপকূলীয় ঘনবসতিপূর্ণ শহর লেগোসের বিকল্প রাজধানী শহর হিসেবে নির্মাণ করা হয়। ১৯৯১ সালের ১২ই ডিসেম্বর লেগোসের পরিবর্তে আবুজাকে রাজধানীর মর্যাদা দান করা হয়।
আবুজা নাইজেরিয়ার মধ্যভাগে "কেন্দ্রীয় রাজধানী অঞ্চল" (১৯৭৬ সালে প্রতিষ্ঠিত) নামক একটি এলাকাতে অবস্থিত। এটি লেগোস থেকে প্রায় ৪৮০ কিলোমিটার উত্তর-পূর্বে অবস্থিত। শহরটিকে তৃণভূমিতে আবৃত চুকুকু পাহাড়ি অঞ্চলে নির্মাণ করা হয়। শহরটি সমুদ্র সমতল থেকে ৩৬০ মিটার উচ্চতায় অবস্থিত। এখানে লেগোসের তুলনায় জলবায়ু কম আর্দ্র ও অধিক শীতল। আবুজা শহরটির নির্মাণস্থলটিকে এর কেন্দ্রীয় অবস্থান, যোগাযোগের সহজতা, স্বাস্থ্যকর জলবায়ু, স্বল্প জনঘনত্ব এবং ভবিষ্যতে সম্প্রসারণের জন্য ভূমির পর্যাপ্ততা, ইত্যাদি মানদণ্ড বিবেচনা করে নির্বাচন করা হয়। এটি নাইজেরিয়ার সর্বপ্রথম পরিকল্পিত শহর।
আবুজা শহরটি দুইটি অংশে বিভক্ত। শহরের কেন্দ্রভাগে নগর ভবন, জাতীয় সাংস্কৃতিক কেন্দ্রসমূহ ও অন্যান্য সরকারী কার্যালয় অবস্থিত। এছাড়া এখানে আছে তিন বাহু অঞ্চল, যেখানে রাষ্ট্রপতির প্রাসাদ, জাতীয় সংসদ, সর্বোচ্চ আদালত এবং জাতীয় উদ্ভিদবিদ্যা উদ্যান অবস্থিত। কাছেই জাতীয় চিড়িয়াখানা ও শিশু উদ্যানটিও অবস্থান করছে। নিকটস্থ জাতীয় ক্রীড়াক্ষেত্রে বহুসংখ্যক ক্রীড়ার চর্চা করা হয়; এটি কেন্দ্রীয় এলাকার পশ্চিম প্রান্তসীমায় অবস্থিত। নাইজেরিয়াস্থিত অধিকাংশ বিদেশী দূতাবাসকে লেগোস শহর থেকে আবুজাতে স্থানান্তর করা হয়েছে। আবুজার অন্য অংশটিতে বাসভবন, কেনাকাটার দোকান ও অন্যান্য সেবাদানকারী প্রতিষ্ঠান আছে। গম্বুজ ও মিনারবিশিষ্ট নাইজেরিয়ার জাতীয় মসজিদ (১৯৮৪ সালে প্রতিষ্ঠিত) ও সুউচ্চ মোচাকৃতি চূড়াবিশিষ্ট জাতীয় খ্রিস্টান কেন্দ্রটিও উল্লেখযোগ্য। এছাড়া জাবি হ্রদ ও মিলেনিয়াম নগর-উদ্যানটি খুব জনপ্রিয়। মিলেনিয়াম উদ্যানের ভেতর দিয়ে উপা নদীটি বয়ে গেছে।
আবুজাতে একটি আন্তর্জাতিক বিমানবন্দর আছে, যার নাম এননামদি আজিকিওয়ে (Nnamdi Azikiwe) বিমানবন্দর। আবুজা থেকে দেশের অন্যান্য প্রাদেশিক রাজধানী শহরগুলিকে সংযোগকারী মহাসড়ক ব্যবস্থা আছে। আবুজা শহরের ৭৫ কিলোমিটার দক্ষিণ-পশ্চিমে নিজে বা নাইজার নদীর উপরে অবস্থিত শিরোরো বাঁধে উৎপাদিত জলবিদ্যুৎ উচ্চমাত্রার বৈদ্যুতিক তারের মাধ্যমে শহরে সরবরাহ করা হয়।
শুরুতে শহরটি যখন নির্মাণের পরিকল্পনা করা হয়, তখন এর ভবিষ্যৎ প্রারম্ভিক জনসংখ্যা ধরা হয়েছিল মাত্র ২৫ হাজার। বর্তমানে মূল আবুজা নগরীতে প্রায় ৮ লক্ষ (২০০৬) এবং বৃহত্তর আবুজা মহানগরী অঞ্চলে প্রায় ৬০ লক্ষ (২০১৬) লোকের বাস। ২০০০-এর দশকে এটি বিশ্বের সবচেয়ে দ্রুত বর্ধনশীল নগরী ছিল। ২০১৫ সালে এসেও শহরটি প্রায় ৩৫% হারে বৃদ্ধিলাভ করে, যা আফ্রিকার মধ্যে সর্বোচ্চ। বর্তমানে আবুজা নাইজেরিয়ার ২য় বৃহত্তম মহানগর এলাকা।
ভৌগোলিকভাবে আবুজার সবচেয়ে নজরকাড়া বস্তুটি হল শহরের রাষ্ট্রপতির বাসভবনের ঠিক পেছনে উঠে যাওয়া আসো শিলা নামের ৪০০ মিটার উচ্চতাবিশিষ্ট একটি বিশাল একশিলা প্রস্তরস্তম্ভ, যা জলপ্রবাহের কারণে ক্ষয় হয়ে সৃষ্টি হয়েছে। এছাড়া শহরের আরও উত্তরে কাদুনা শহরে দিকে যাওয়ার মহাসড়কের উপরে জুমা শিলা নামের আরেকটি একশিলা প্রস্তরস্তম্ভ আছে, যার উচ্চতা ৭৯২ মিটার। নাইজেরিয়ার জাতীয় মুদ্রাতে এই শেষোক্ত শিলাটির ছবি ছাপানো হয়েছে।
গড ব্লেস আওয়ার হোমল্যান্ড ঘানা
গড ব্লেস আওয়ার হোমল্যান্ড ঘানা (ইংরেজি: God Bless Our Homeland Ghana; বাংলা: "ঈশ্বর আমাদের মাতৃভূমি ঘানাকে আশীর্বাদ কর") ঘানার জাতীয় সঙ্গীত। এর কথা এবং সুরকার দিয়েছেন ফিলিপ গেবহো। এটি ১৯৫৭ সালে স্বাধীনতার ওপর অবলম্বন করেছিল।
বর্তমান অংশটি ১৯৬৬ সালের সামরিক অভ্যুথানের কিছু সময় পরে বেছে নেওয়া হয়েছিল। সেই সময় ফিলিপ গেবহোর লেখা সঙ্গীতটি বাতিল করা হয়েছিল এবং শুরু করা হয়েছিল:
বর্তমান জাতীয় সঙ্গীতটি ব্যবহার করা হয় তা ১৯৭০ সালে একটি ছাত্র মাইকেল কোয়ামি বোডজো দ্বারা লেখা হয়েছে।
গুরুভায়ুর মন্দির
গুরুভায়ুর মন্দির ভারতের কেরল রাজ্যের ত্রিসূর জেলার গুরুভায়ুর শহরে অবস্থিত একটি বিখ্যাত কৃষ্ণ মন্দির। গুরুভায়ুর মন্দির হিন্দুদের নিকট একটি অতি পবিত্র স্থান। এই মন্দিরটিকে "ভূলোক বৈকুণ্ঠ" বা মর্তস্থিত বৈকুণ্ঠও বলা হয়। এই মন্দিরে পূজিত শ্রীকৃষ্ণের মূর্তি চতুর্ভূজ। তাঁর চার হাতে পাঞ্চজন্য শঙ্খ, সুদর্শন চক্র, কৌমোদকী গদা ও পদ্ম। কৃষ্ণ অবতার গ্রহণের সময় বাসুদেব ও দেবকীর নিকট প্রকাশিত মহাবিষ্ণুর প্রতীক একটি দিব্য তুলসী মালা দেবতার গলদেশে লম্বমান থাকে। এই কারণে এই মন্দিরটিকে দক্ষিণ ভারতের দ্বারকা বলা হয়। শ্রীকৃষ্ণও এখানে নানা নামে পরিচিত। যথা: কান্নান, উন্নি-কান্নান (শিশু কৃষ্ণ), উন্নি-কৃষ্ণন, বালকৃষ্ণন, ও গুরুভায়ুরাপ্পান।
মন্দির-গর্ভগৃহের প্রধান দেবতা মহাবিষ্ণু। আদি শঙ্করাচার্য নির্দেশিত দৈনিক পূজাপদ্ধতি অনুসারে তিনি পূজিত হন। পরবর্তীকালে তন্ত্রী চেন্নাস নারায়ণ নাম্বুদিরি (জন্ম ১৪২৭ খ্রিস্টাব্দ) এই পূজাপদ্ধতি আনুষ্ঠানিকভাবে লিপিবদ্ধ করেন। চেন্নাস নাম্বুদিরিরাই এই মন্দিরের তন্ত্রী পদে বংশপরম্পরায় নিযুক্ত হন। দৈনিক পূজার নির্ঘণ্ট কঠোরভাবে অনুসরণ করা হয়। এই বিষয়টির তত্ত্বাবধানের জন্য মন্দিরে একজন সর্বসময়ের তন্ত্রী নিযুক্ত থাকেন। রাত আড়াইটে নাগাদ মেলসান্তি (প্রধান পুরোহিত) শ্রীকোভিলে (গর্ভগৃহ) প্রবেশ করেন। বেলা সাড়ে বারোটায় পূজা শেষ না হওয়া পর্যন্ত তিনি জলস্পর্শও করেন না। পরম নিষ্ঠায় এই মন্দিরে বৈদিক আচার অনুষ্ঠান পালিত হয়। এই নিষ্ঠার জন্যই গুরুভায়ুর মন্দিরের খ্যাতি। উল্লেখ্য, বৈষ্ণবদের একটি অতি পবিত্র মন্দির হলেও গুরুভায়ুর মন্দির কিন্তু ১০৮ দিব্য দেশমের অন্যতম নয়।
গুরুভায়ুর সত্যাগ্রহ
গুরুভায়ুর সত্যাগ্রহ (১৯৩১-৩২) ত্রিবাঙ্কুরের ত্রিসূরে (অধুনা কেরল রাজ্যে) সংগঠিত একটি সত্যাগ্রহ আন্দোলন। গুরুভায়ুর মন্দিরে অস্পৃশ্যদের প্রবেশাধিকার দানের দাবিতে এই আন্দোলন চলেছিল। আন্দোলনের নেতা কে. কেলাপ্পান আমরণ অনশনে বসেছিলেন। তবে ১২ দিন পর মহাত্মা গান্ধীর অনুরোধক্রমে তিনি অনশন ভঙ্গ করেন। এই আন্দোলনের প্রেক্ষিতে ত্রিবাঙ্কুরের মহারাজা মন্দির প্রবেশ ঘোষণাপত্র জারি করে অস্পৃশ্যদের জন্য মন্দিরের দরজা উন্মুক্ত করে দেন।
ট্রাইবেকা চলচ্চিত্র উৎসব
এই চলচ্চিত্র উৎসবের মূল লক্ষ্য হচ্ছে, চলচ্চিত্র সম্প্রদায় এবং জনগণকে, চলচ্চিত্র উৎসবের মধ্য দিয়ে চলচ্চিত্রের শক্তিকে অনুভব করার সুযোগ করে দেওয়া। ট্রাইবেকা চলচ্চিত্র উৎসব শুরুই হয়েছিলো নিউ ইয়র্কের একটি প্রধান চলচ্চিত্র নির্মাণ কেন্দ্র হিসেবে উদযাপন করা এবং চলচ্চিত্র ক্ষেত্রে ম্যানহাটন শহরতলীর হারানো গৌরব পুনরুদ্ধার করা। ২০০৬ ও ২০০৭ সালের প্রতিটিতে ২৫০টিরও বেশি চলচ্চিত্র মুক্তি পাওয়া এবং ১,০০০-এরও বেশি চলচ্চিত্র প্রদর্শনের করার মাধ্যমে ট্রাইবেকা চলচ্চিত্র উৎসব এখন বর্তমানে বিশ্বের একটি অন্যতম প্রধান চলচ্চিত্র উৎসব হিসেবে বিবেচিত।
উল্কি
উল্কি () হচ্ছে এক ধরনের শিল্প, যেখানে অমোচনীয় কালি শরীরের ত্বকের রং পরিবর্তন করার জন্য বা অন্য কোনো উদ্দেশ্যে ত্বকের ওপরাংশে প্রয়োগ করা হয়। উল্কি মানুষের শরীর সাজানোর একটি অংশ, এবং প্রাণীদের ক্ষেত্রে উল্কিকরণ করা হয় মূলত নির্ধারণ ও ব্র্যান্ডিং-এর জন্য।
বিশ্বজুড়েই উল্কি প্রচলন দেখা যায়। জাপানের আদি জাতিগোষ্ঠী আইনু ঐতিহ্যবাহীভাবে তাঁদের মুখে উল্কি ব্যবহার করে। বর্তমান বিশ্বেও ঐতিহ্যগতভাবে উল্কি ব্যবহারের প্রচলন রেখেছে এমন কতোগুলি জাতি হচ্ছে, উত্তর আফ্রিকার বার্বারের টামাজঘা, নিউ জিল্যান্ডের মাউরি, এবং তাইওয়ানের আতায়া। পলিনেশীয় জনসাধারণের মাঝে এবং তাইওয়ান, বোর্নিও, মেন্তাওয়ী দ্বীপপুঞ্জ, আফ্রিকা, উত্তর আমেরিকা, দক্ষিণ আমেরিকা, মেসোআমেরিকা, ইউরোপ, জাপান, কম্বোডিয়া, নিউ জিল্যান্ড, মাইক্রোনেশিয়ার নির্দিষ্ট কিছু জনসাধারণের মধ্যেও উল্কি ব্যবহারের প্রচলন দেখা যায়। বিশ্বের বিভিন্ন স্থানে আধুনিক সমাজের জনগণের মাধ্যমেও ট্যাটুর ব্যবহার ক্রমান্বয়ে জনপ্রিয় হচ্ছে।
“হযরত আবু হুরায়রা (রা) কতৃর্ক বর্ণিত। তিনি বলেন, নবী করীম (ছ) বলেছেন, বদনজর লাগা সত্য এবং তিনি অঙ্গে উলকি করতে বারণ করেছেন”। ---হাদীস (বোখারী শরীফ)
চ্যানেল ৪
চ্যানেল ৪ বা চ্যানেল ফোর () একটি যুক্তরাজ্যভিত্তিক পাবলিক সার্ভিস টেলিভিশন প্রচার কোম্পানি। ১৯৮২ সালের ২ নভেম্বর এরা কার্যক্রম শুরু করে। যদিও অর্থনৈতিকভাবে এটি স্বাধীন, তদুপরি একটি ব্যক্তি মালিকানাধীন প্রতিষ্ঠান। টেলিভিশন চ্যানেলটি মূলত চ্যানেল ফোর টেলিভিশন কর্পোরেশনের মালিকানাধীন। এই পাবলিক সংগঠনটির গোড়াপত্তন হয় ১৯৯০ সালে, যা কর্মকাণ্ড শুরু করে ১৯৯৩ সালে।
বিসাউ
বিসাউ গিনি-বিসাউ এর রাজধানী। শহরটি জিবা নদীর তীরে অবস্থিত, যা আটলান্টিক মহাসাগরের দিকে প্রবাহিত হচ্ছে। ২০০৯ তে এর জনসংখ্যা ৪২৩,৪৭৮ ছিল।
শহরটি পর্তুগালের মধ্যেমে বন্দর এবং বাণিজ্য মধ্য হিসেবে ১৬৮৭ তে স্থাপিত করা হয়েছিল।
টাইম ১০০
টাইম ১০০ বা টাইম ওয়ান হান্ড্রেড () হচ্ছে বিশ্বব্যাপী ১০০ জন প্রভাবশালী ব্যক্তির একটি তালিকা, যা যুক্তরাষ্ট্রের "টাইম" ম্যাগাজিন প্রতি বছর প্রণয়ন করে। এটি প্রথম প্রকাশিত হয় ১৯৯৯ সালে। বর্তমানে এটি একটি নিয়মিত বার্ষিক প্রকাশনায় পরিণত হয়েছে।
এস্তা এ আ নসসা পাত্রিয়া বেম আমাদা
এস্তা এ আ নসসা পাত্রিয়া বেম আমাদা (পর্তুগিজ: "Esta é a Nossa Pátria Bem Amada", বাংলা: এইটি আমাদের প্রিয়তম দেশ) গিনি-বিসাউর জাতীয় সঙ্গীত। এর কথা দিয়েছেন "আমিল্কার কেব্রাল" এবং সুর দিয়েছেন "Xiao He"। এইটি ১৯৭৪ সালে স্বাধীনতার ওপর একে অবলম্বন করা হয়েছিল।
এসিনিলসেন
এসিনিলসেন () হচ্ছে একটি বিশ্বব্যাপী বাজারজাতকরণ গবেষণা সংস্থা। এটির কেন্দ্রীয় সদর দপ্তর অবস্থিত যুক্তরাষ্ট্রের নিউ ইয়র্ক সিটিতে। এছাড়া উত্তর আমেরিকার জন্য এটির আঞ্চলিক সদর দপ্তর অবস্থিত যুক্তরাষ্ট্রেরই ইলিনয়ের অঙ্গরাজ্যে। ২০০৮ সাল পর্যন্ত প্রাপ্ত তথ্য অনুসারে এই সংস্থাটি নিলসেন কোম্পানির আওতাভুক্ত।
বাজারজাতকরণ ও বিক্রয় ব্যবস্থার ওপর প্রভাবমূলক তথ্যসমূহ বিক্রয় বা উৎপাদনকারী কোম্পানিগুলোর কাছে সরবরাহ করার জন্য ১৯২৩ সালে আর্থার সি. নিলসেন, সিনিয়র]] ১৯২৩ সালে শিকাগোর ইলিনয়ে এই কোম্পানিটি প্রতিষ্ঠা করেন। ১৯৩৯ সাল থেকে একটি বিশ্বব্যাপী এর শাখা সম্প্রসারণ শুরু করে। বর্তমানে এটির প্রায় ১০০টিরও বেশি দেশে আন্তর্জাতিকভাবে কার্যক্রম পরিচালনা করছে।
৮১তম একাডেমি পুরস্কার
৮১তম একাডেমি পুরস্কার অনুষ্ঠান হচ্ছে একাডেমি অফ মোশন পিকচার আর্টস অ্যান্ড সায়েন্সেস বা এএমপিএএস আয়োজিত একটি চলচ্চিত্র পুরস্কার প্রদান অনুষ্ঠান। এই অনুষ্ঠানটি আয়োজিত হয় ২০০৯ সালের ২২ ফেব্রুয়ারি, যুক্তরাষ্ট্রের ক্যালিফোর্নিয়ার লস অ্যাঞ্জেলসের কোডাক থিয়েটারে। ২০০৮ সালের চলচ্চিত্রগুলোর মধ্য থেকে বিভিন্ন বিভাগে শ্রেষ্ঠ চলচ্চিত্র কলাকুশলীদেরকে এইদিন নিজ নিজ বিভাগে শ্রেষ্ঠ নৈপূণ্য প্রদর্শনের জন্য একাডেমি পুরস্কার প্রদান করা হয়। অনুষ্ঠানটি সরাসরি টেলিভিশনের মাধ্যমে প্রচার করে যুক্তরাষ্ট্রের টেলিভিশন চ্যানেল এবিসি। আর প্রথম বারের মতো এতে উপস্থাপনা করেন অস্ট্রেলীয় উপস্থাপক হিউ জ্যাকম্যান। অনুষ্ঠানটির অন্যান্য কলাকুশলীদের মধ্যে ছিলেন, অনুষ্ঠান প্রযোজক হিসেবে অস্কার মনোনীত লরেন্স মার্ক, এবং নির্বাহী প্রযোজক হিসেবে অস্কার বিজয়ী চিত্রনাট্য লেখক ও পরিচাল বিল কনডন।
৭২তম একাডেমি পুরস্কার
৭২তম একাডেমি পুরস্কার প্রদান অনুষ্ঠান, যা অস্কার ২০০০ নামেও পরিচিত। এটি অনুষ্ঠিত হয় ২৬ মার্চ, ২০০০ তারিখে, যুক্তরাষ্ট্রের ক্যালিফোর্নিয়ার লস অ্যাঞ্জেলসের শ্রাইন অডিটোরিয়ামে। অনুষ্ঠানের উপস্থাপক ছিলেন বিলি ক্রিস্টাল, এবং এটি তাঁর ৭তম বারের মতো একাডেমি পুরস্কার অনুষ্ঠান উপস্থাপনা। এই অনুষ্ঠানটি বিশ্বব্যাপী ৪ কোটি ৬৫ লক্ষ মানুষ প্রদর্শন করে, যা ছিলো পূর্বের অনুষ্ঠানটির চেয়ে ৩.৭% বেশি।
একাডেমি পুরস্কারের এই আসরটি মূলত প্রভাবিত হয়েছে "অ্যামেরিকান বিউটি" চলচ্চিত্রটির দ্বারা যা ৮টি বিভাগে মনোনয়ন পেয়ে, সেরা চলচ্চিত্রসহ সর্বমোট ৫টি বিভাগে পুরস্কার জয় করে।
প্রথমে বিজয়ীদের নাম এবং () দিয়ে নির্দেশিত।নিম্নোক্ত ১৭টি চলচ্চিত্র একাধিক মনোনয়ন লাভ করে:
নিম্নোক্ত ৪টি চলচ্চিত্র একাধিক পুরস্কার অর্জন করে:
বার্ষিক "স্মারক" সম্মাননা উপস্থাপন করেন অভিনেতা এডওয়ার্ড নর্টন, এবং নিম্নোক্ত ব্যক্তিবর্গকে সম্মান জানানো হয়ঃ
ইন্সট্রুমেন্টাল রেটিং
ইন্সট্রুমেন্টাল রেটিং () হচ্ছে এক ধরনের যোগ্যতা যা আইএফআর অনুসারে উড্ডয়নের অধিকার পেতে হলে যে-কোনো বৈমানিককে অর্জন করতে হয়। এ যোগ্যতা অর্জনের জন্য ব্যক্তিগত বিমান চালনার লাইসেন্স ও বাণিজ্যিক বিমান চালনার লাইসেন্সের থেকে অতিরিক্ত প্রশিক্ষণ ও নির্দেশনার প্রয়োজন হয়। এই ধরনের নির্দেশনা ও প্রশিক্ষণসমূহ হতে পারে নীতিমালা, উড্ডয়নের যন্ত্রাংশের ওপর, বা আবহাওয়ার ওপর অতিরিক্ত নির্দেশনার ওপরেও। এই যোগ্যতা অর্জনের জন্য তত্ত্বীয় বা লিখিত পরীক্ষার পাশাপাশি ব্যবহারিক পরীক্ষায়ও (যা সাধারণত চেক রাইড নামে পরিচিত) অংশগ্রহণ করতে হয় ও উত্তীর্ণ হতে হয়। চেক রাইডের মাধ্যমে নির্ণয় করা হয় যে, পরীক্ষার্থী যান্ত্রিক উড্ডয়নের তত্ত্ব সম্মন্ধে অবগত কী না, এবং নিরাপদ আইএফআর ফ্লাইটের জন্য যে ধরনের যোগ্যতা ও দক্ষতা দরকার তা পরীক্ষার্থীর আছে কী না।
গেটি ইমেজেস
গেটি ইমেজেস, ইনকর্পোরেটেড () হচ্ছে যুক্তরাস্ট্রের ওয়াশিংটন অঙ্গরাজ্যের সিয়াটল ভিত্তিক একটি ছবি মজুদকারী সংস্থা। এই কোম্পানি বিভিন্ন ব্যবসায়িক প্রতিষ্ঠান এবং ব্যক্তির কাছে ছবি সরবরাহ করে থাকে। বর্তমানে এদের সংগ্রহশালা প্রায় ৭ কোটি ছবি এবং ৩০,০০০ ঘণ্টার ভিডিও ফুটেজ রয়েছে। তিনটি বাজার এই কোম্পানির মূল লক্ষ্য — সৃষ্টিশীল পেশাজীবি (যারা বিজ্ঞাপন ও গ্রাফিক ডিজাইন সংক্রান্ত), গণমাধ্যম (প্রিন্ট এবং অনলাইন প্রকাশনা), এবং ব্যবসায়িক বা বাণিজ্যিক (বাড়ির নকশা, এবং বাজারজাতকরণ)।
গেটি কোম্পানির বিশ্ব জুড়েই বিপণন কেন্দ্র রয়েছে, এবং তারা বিপণনের কাজে ইন্টারনেট ও সিডি-রম ব্যবহার করে। অন্যান্য ছবি সংগ্রহকারী সংস্থাগুলোকে নিজের আয়ত্তে আনার মাধ্যমে গেটি তাঁদের সংগ্রহকে আরো বিস্তৃত ও সুগঠিত করেছে। গেটি ইমেজ এখন অন্যতম বড় একটি বাণিজ্যিক ওয়েবসাইট পরিচালনা করে, যা গ্রাহকদের ছবি খুঁজতে, ক্রয়, ও ডাউনলোড করতে সাহায্য করে। ছবির মূল্য নির্ভর করে তাঁর চাহিদা, প্রকার, ও আকারের (রেজোলিউশন) ওপর।
সিজারিয়ান সেকশন
নিম্ন-ঝুঁকিপূর্ণ গর্ভধারণের ক্ষেত্রে গ-বিভাগের ফলাফলে একটি ছোট পরিবর্তন দেখা যায়। সাধারণত সন্তান জন্মের থেকে প্রায় ছয় সপ্তাহ পর্যন্ত ঝুকির সম্ভাবনা থাকে। শিশুর শ্বাস-প্রশ্বাসের সমস্যা এবং মায়ের মধ্যে অ্যামনিওটিক তরল অঙ্গবিন্যাস এবং প্রসবকালীন রক্তপাত অন্তর্ভুক্ত সমস্যার মতো নানা সমস্যা হতে দেখা যায়। নির্দেশনা অনুযায়ী গর্ভধারণের ৩৯ সপ্তাহ আগে চিকিত্সকের কোনও কারণ ছাড়াই সীজারিয়ান বিভাগ ব্যবহার করা উচিত কাজ নয়। যদিও পরবর্তী যৌন কার্যক্রমের স্ংগে আপাত গর্ভপাতের কোনো সম্পর্ক নেই।
জন ফ্রাঙ্কেনহাইমার
জন মাইকেল ফ্রাঙ্কেনহাইমার () (১৯ ফেব্রুয়ারি, ১৯৩০ – ৬ জুলাই, ২০০২) একজন মার্কিন চলচ্চিত্র নির্মাতা ও পরিচালক। তাঁর পরিচালিত উল্লেখযোগ্য ছবিগুলোর মধ্যে আছে "দ্য মানচুরিয়ান ক্যান্ডিডেট" (১৯৬২), "বার্ডম্যান অফ আলকাটরাজ" (১৯৬২), "দ্য ট্রেইন" (১৯৬৪), এবং "সেভেন ডেস ইন মে" (১৯৬৪)।
ফ্রাঙ্কেনহাইমারের জন্ম হয়েছিলো নিউ ইয়র্কের মালবা, কুইন্স-এ। তাঁর মা হেলেন মেরি (জন্মনাম শিডি) এবং বাবা ওয়াল্টার মার্টিন ফ্রাঙ্কেনহাইমার ছিলেন একজন স্টকব্রোকার। ফ্রাঙ্কেনহাইমার ভেবেছিলেন অভিনেত্রী অ্যালি শিডির সাথে আত্নীয়তার সম্পর্ক আছে। ফ্রাঙ্কেনহাইমারের বাবা ছিলেন একজন জার্মান বংশদ্ভূত ইহুদি এবং মা ছিলেন একজন আইরিশ ক্যাথলিক। ফ্রাঙ্কেনহাইমার নিজেও একজন ক্যাথলিক হিসেবেই বেড়ে ওঠেন। ১৯৫১ সালে তিনি ম্যাসাচুসেটসের উইলিয়ামস কলেজ থেকে তাঁরা স্নাতক সম্পন্ন করেন। কোরিয়ান যুদ্ধে মার্কিন বিমান বাহিনীতে লেফটেন্যান্ট পদে কর্মকরত থাকাকালীন তাঁর চলচ্চিত্র নির্মাণের অভিষেক ঘটে। তিনি তখন বিমান বাহিনীর জন্য একটি তথ্যচিত্র তৈরি করেছিলেন। পরবর্তীতে এটিই তার চলচ্চিত্র পরিচালনায় আগ্রহ জাগায় এবং সামরিক জীবনের শেষে তিনি চলচ্চিত্র পরিচালক হিসেবে তাঁর নতুন পেশাজীবন শুরু করেন।
টুম্ব রেইডার
টুম্ব রেইডার () হচ্ছে একটি মিডিয়া ফ্রাঞ্চাইজ, যেখানে বিভিন্ন রকমের পণ্য রয়েছে যেমন: অ্যাকশন-অ্যাডভেঞ্চার গেইম, কমিক বই, উপন্যাস, থিম পার্ক রাইড, এবং চলচ্চিত্র। এর সবগুলোর মূল চরিত্র হচ্ছে কাপ্লনিক ব্রিটিশ নারী প্রত্নতত্ববিদ লারা ক্রফ্‌ট। ১৯৯৬ সালে প্রথম "টুম্ব রেইডার" নামে ভিডিও গেম প্রকাশিত হবার পর এটি জনপ্রিয়তার হাত ধরে আরো অন্যান্য ক্ষেত্রে এই চরিত্রটি বিকশিত হতে থাকে। লারা ভিডিও গেইম শিল্পের একটি আইকনে পরিণত হয়। গিনেস বুক অফ ওয়ার্ল্ড রেকর্ডস লারাকে ২০০৬ সালের সবচেয়ে সাফল্যমণ্ডিত ভিডিও গেম অভিনেত্রী হিসেবে বর্ণনা করে। এই ভিডিও গেম ধারাবাহিকের প্রথম ছয়টি ভিডিও গেম ডেভেলপ করে কোর ডিজাইন, এবং সর্বশেষ তিনটি ভিডিও গেম ক্রিস্টাল ডাইনামিক্স। এই গেমটি পরিবেশন করে ইডিওস ইন্টার‌েক্টিভ যা বর্তমানে স্কয়ার এনিক্সের একটি অংশ। এই ভিডিও গেমের উপর ভিত্তি করে তৈরি হওয়া দুটো চলচ্চিত্র "" এবং ""-এ লারা ক্রফ্‌ট চরিত্রে অভিনয় করেছেন মার্কিন অভিনেত্রী অ্যাঞ্জেলিনা জোলি।
মাইকেল উইন্টারবটম
মাইকেল উইন্টারবটম () (জন্ম: ২৯ মার্চ, ১৯৬১) একজন ইংরেজ চলচ্চিত্র পরিচালক, যিনি গত তের বছরে ১৬টি চলচ্চিত্র পরিচালনা করেছেন। চলচ্চিত্র ক্ষেত্রে আসার আগে তিনি পেশাজীবন শুরু করে ব্রিটিশ টেলিভিশনে কাজ করার মাধ্যমে। তাঁর তিনটি চলচ্চিত্র কান চলচ্চিত্র উৎসবে পাম ডি'অর-এ মনোনীত হয়েছে।
উইন্টারবটম তাঁর ও লেভেলের পড়াশোনা শেষ করেছেন ব্ল্যাকবার্নে অবস্থিত কুইন এলিজাবেথ'স গ্রামার স্কুল থেকে। পরবর্তীতে তিনি অক্সফোর্ড বিশ্ববিদ্যালয়ের পড়াশোনা করতে যান। কিন্তু চলচ্চিত্রকলায় তাঁর আগ্রহের কারণে তিনি অক্সফোর্ড ছেড়ে ব্রিস্টল ইউনিভার্সিটির চলচ্চিত্র স্কুলে ভর্তি হন। সেখানে তাঁর অন্যতম একজন সহপাঠী ছিলেন মার্ক ইভান্স।
অন্ত্যেষ্টিক্রিয়া পরিচালক
অন্তেষ্টিক্রিয়া পরিচালক () বা এফডি (FD), এলএফডি (LFD), সিএফএসপি (CFSP), এফডিঅ্যান্ডই (FD&E), হচ্ছেন অন্ত্যেষ্টিক্রিয়া সম্বন্ধীয় কলেজ থেকে উত্তীর্ণ একজন স্নাতকধারী পেশাজীবি (তিনি মর্টিশিয়ান বা আন্ডারটেকার নামেও পরিচিত হন) যিনি অন্ত্যেষ্টিক্রিয়া আয়োজন ও কর্মসম্পাদন সংক্রান্ত ব্যবসায় নিয়োজিত হন। তাঁর সম্পাদিত কাজের মধ্যে রয়েছে মৃতদেহ মমি বা রাসায়নিক উপায়ে সংরক্ষণ করা, কবর বা গোর দেওয়া, এবং দাহ করা। সেই সাথে মৃত্যু পরবর্তী অনুষ্ঠানসমূহ, অর্থাৎ অন্ত্যেষ্টিক্রিয়া অনুষ্ঠান পরিচালনা করাও তাঁর দায়িত্বের মধ্যে পড়ে। এছাড়া মৃতদেহকে বিভিন্ন রকমের পোশাকে সজ্জিত করা এবং মৃতদেহ যে স্থানে বা কফিনে রাখা হয় তার সজ্জা সুন্দর করার জন্য প্রয়োজনীয় রূপসজ্জার ব্যবস্থাও তিনি প্রয়োজন ও চাহিদা অনুসারে করে থাকেন।
যুক্তরাজ্যে অন্ত্যেষ্টিক্রিয়া পরিচালককে ব্রিটিশ ইন্সটিটিউট অফ ফিউনেরাল ডিরেক্টরের (BFID) সদস্য হতে হয়, যা ন্যাশনাল অ্যাসোসিয়েশন অফ ফিউনেরাল ডিরেক্টর (NAFD) থেকে ডিপ্লোমা করে আসা সবার জন্য উন্মুক্ত। এছাড়া যেসকল প্রতিষ্ঠান এ ব্যবসায় আসতে ইচ্ছুক তাঁরা এনএএফডি সহ অ্যালাইড ইন্টিপেন্ডেন্ড ফিউনেরাল ডিরেক্টর (SAIF) -এর সদস্যপদ গ্রহণ করতে পারেন। কিছু প্রতিষ্ঠান এরকম দুইটি প্রতিষ্ঠানেরই সদস্য।
মোশিং
মোশিং () বা স্ল্যামিং (slamming) হচ্ছে এক প্রকার নৃত্য কৌশল যেখানে অংশগ্রহণকারী দর্শকশ্রোতারা একে অপরকে আক্রমণাত্বক স্টাইলে ধাক্কা বা আঘাত করে। যেসকল পন্থায় মোশিং করা হয় তার মধ্যে আছে স্টেজ ডাইভিং বা মঞ্চ থেকে কনসার্টে অংশগ্রহণকারীদের ওপর ডাইভ করা ঝাপিয়ে পড়া, ক্রাউড সাফিং বা দর্শকদের ওপর দিয়ে চলাচল করা, ইন্সট্রুমেন্ট স্ম্যাশিং বা গান শেষে বাদ্যযন্ত্র ভেঙে চুরমার করা, হেডব্যাঙ্গিং বা মাথায় আঘাত করা। সঙ্গীতের যেধরনের কনসার্টে মোশিং দেখা যায় তার মধ্যে আছে পাংক রক, হার্ডকোর পাংক, হেভি মেটাল, মেটালকোর, গ্রুঞ্জ, অল্টারনেটিভ, এবং সাধারণ রক।
মোশিং সচারচর সরাসরি প্রদর্শিত কোনো সঙ্গীত অনুষ্ঠানে দেখা যায়, যদিও এটি রেকর্ডের সংঙ্গীত অনুষ্ঠানের ক্ষেত্রেও করা হয়। ২০০০-এর দশকে বিভিন্ন প্রকার মোশিং-এর চল চালু হয় যেমন: ট্র্যাশিং (thrashing), এবং বিভিন্ন প্রকার সঙ্গীতেই এই মোশিং স্টাইল ব্যবহৃত হত। মোশিং সচারচর করা হয় মঞ্চের সামনে, যা সাধারণত মোশিং পিট বা শুধু পিট নামে পরিচিত।
Burning Calories:For two hours? Anywhere from 600-800 calories on a normal person, depending on your metabolism * Coalition Against Moshing at Ska Shows
ডেন্টাল ব্রেস
ডেন্টাল ব্রেস () যা অর্থোডোন্টিক ব্রেস (orthodontic braces) বা সাধারণভাবে ব্রেস (braces) নামেও পরিচিত। এটি একটি ডিভাইস যা দাঁতের পাটি উপরে নিচে সামঞ্জস্যপূর্ণ করতে ব্যবহৃত হয়। সামঞ্জস্যপূর্ণ দাঁতের পাটি বিন্যাসের ফলে নিখুত ও সুবিধাজনক ভাবে কোনোকিছু কামড়ে ধরতে যাদের সমস্যা হয়, তাঁদের চিকিৎসার জন্যই মূলত ডেন্টাল ব্রেস ব্যবহৃত হয়। যে ধরনের কামড়গুলোর ব্রেসের মাধ্যমে ঠিক করা হয় সেগুলোকে বলা হয় ম্যালোক্লশন, যেমন: আন্ডারবাইট, ওভারবাইট, ক্রস বাইট, এবং ওপেন বাইট। সাধারণত শিশু-কিশোরদের ক্ষেত্রে ব্রেস ব্যবহার করা হলেও প্রাপ্তবয়স্করাও ডেন্টাল ব্রেস ব্যবহার করতে পারেন।
বিষ্ণুস্বামী
বিষ্ণুস্বামী ছিলেন একজন হিন্দু ধর্মগুরু। তিনি বৈষ্ণব রুদ্র-সম্প্রদায়ের প্রতিষ্ঠাতারূপে পরিচিত।
ন্যাশনাল এডুকেশন অ্যাসোসিয়েশন
ন্যাশনাল এডুকেশন অ্যাসোসিয়েশন () বা এনইএ (NEA) হচ্ছে যুক্তরাষ্ট্রের পেশাজীবীদের সর্ববৃহৎ ট্রেড ইউনিয়ন। এই সংগঠনটি যেসকল গোষ্ঠীর প্রতিনিধিত্ব করে তার মধ্যে আছে, পাবলিক বিদ্যালয়ের শিক্ষক, কলেজের শিক্ষক, বিশ্ববিদ্যালয়ের শিক্ষক, শিক্ষা প্রতিষ্ঠানগুলোর অনুষদ ও বিভাগের কর্মকর্তা-কর্মচারী, অবসরপ্রাপ্ত শিক্ষক, এবং যেসকল ছাত্র যা শিক্ষক হতে যাচ্ছেন। এনইএ-এর সর্বমোট সদস্য সংখ্যা প্রায় ৩২ লক্ষ এবং এর সদর দপ্তর অবস্থিত যুক্তরাষ্ট্রের রাজধানী ওয়াশিংটন ডি.সি.-তে। যুক্তরাষ্ট্রের সবগুলো অঙ্গরাজ্যে এর একাধিক অ্যাফিলিয়েটেড প্রতিষ্ঠান রয়েছে, এবং দেশজুড়ে ১৪,০০০-এরও বেশি গোষ্ঠী এর সাথে সম্পৃক্ত। এই প্রতিষ্ঠানের মোট কর্মজীবির সংখ্যা ৫৫০ জনেরও বেশি এবং ২০০৬-২০০৭ অর্থবছরে প্রতিষ্ঠানটির বাজেট ছিলো প্রায় ৩০.৭ কোটি মার্কিন ডলার। বর্তমানে এই প্রতিষ্ঠানটির প্রধান বা প্রেসিডেন্ট পদে রয়েছেন ডেনিস ভ্যান রোকেল। যুক্তরাষ্ট্রের কয়েকটি অঙ্গরাজ্যে প্রতিষ্ঠানটি ইনকর্পোরেশন বা কর্পোরেশন হিসেবে নিবন্ধিত, যদিও বেশিরভাগ অঙ্গরাজ্যে এটি ট্রেড ইউনিয়ন বা শ্রমিক সংঘ হিসেবেই নিবন্ধিত। সেই সাথে এটি শিক্ষকদের আন্তর্জাতিক ট্রেড ইউনিয়ন এডুকেশন ইন্টারন্যাশনালের সদস্য। এটির ওয়েবসাইটে এনইএ "পেশাদার কর্মীদের সংগঠন" (professional employee organization) হিসেবে উল্লেখ থাকলেও যুক্তরাষ্ট্রে এবং সমালোচকদের দৃষ্টিতে এটি একটি ট্রেড ইউনিয়ন।
ডাগ লাইম্যান
ডাগ লাইম্যান () (জন্ম: ২৪ জুলাই, ১৯৬৫) একজন মার্কিন চলচ্চিত্র পরিচালক। তিনি সবচেয়ে বেশি পরিচিত তাঁর পরিচালিত চলচ্চিত্র "দ্য বোর্ন আইডেন্টিটি" (২০০২), "মি. এন্ড মিসেস. স্মিথ" (২০০৫), এবং "জাম্পার" (২০০৮)-এর জন্য।
লাইম্যানের বাবা আর্থার এল. লাইম্যান ছিলেন নিউ ইয়র্কের একজন পরিচিত আইনজীবি। এছাড়া বিভিন্ন সরকারি পদেও তিনি দায়িত্ব পালন করেছেন।
নিউ ইয়র্কের ইন্টারন্যাশনাল সেন্টার অফ ফটোগ্রাফি এবং জুনিয়র হাই স্কুলে ছাত্র হিসেবে থাকাকালীন লাইম্যান স্বল্পদৈর্ঘ্য চলচ্চিত্র তৈরি করা শুরু করেন। পরবর্তীতে ব্রাউন ইউনিভার্সিটিতে পড়ার সময় তিনি ছাত্রদের পরিচালিত একটি কেবল টেলিভিশন স্টেশন তৈরিতে যোগ দেন, ও আর্থিকভাবে সহায়তা করেন। তিনি ছিলেন এই টেলিভিশন চ্যানেলটির প্রথম স্টেশন ম্যানেজার। এরপর ইউনিভার্সিটি অফ সাউদার্ন ক্যালিফোর্নিয়াতে পড়ার সময়, ১৯৯৩ সালে তিনি তাঁর পরিচালিত প্রথম চলচ্চিত্র "গেটিং ইন/স্টুডেন্ট বডি" নির্মাণ করেন।
কর্নেল উলরিচ
কর্নেল জর্জ হোপলে-উলরিচ () (৪ ডিসেম্বর, ১৯০৩ – ২৫ সেপ্টেম্বর, ১৯৬৮) হচ্ছেন একজন মার্কিন ঔপন্যাসিক এবং ছোটগল্প লেখক যিনি মাঝে মাঝে উইলিয়াম আইরিশ এবং জর্জ হোপলে ছদ্মনামে লিখে থাকতেন।
উলরিচের জীবনীলেখক ফ্রান্সিস নেভিনস জুনিয়র, উলরিচকে তাঁর সময়ের সময়ের চতুর্থ সেরা অপরাথ থ্রিলার লেখক হিসেবে অভিহিত করেছেন। সামনের তিন লেখক ছিলেন ড্যাশিয়েল হ্যামেট, আর্ল স্ট্যানলি গ্র্যাডনার, এবং রেমন্ড শ্যান্ডলার।
উলরিচের শিশু অবস্থায় তাঁর পিতা-মাতা পরস্পর আলাদা হয়ে যান। এরপর কিছু সময় তিনি মেক্সিকোতে তাঁর পিতার সাথে বসবাস করেছিলেন, যিনি পেশায় ছিলেন একজন পুর কৌশলবিদ। পরবর্তীতে উলরিচ তাঁর মা ক্লেয়ার অ্যাটালিয়ে উলরিচের সাথে বসবাস করতে নিউ ইয়র্ক সিটিতে চলে আসেন।
লোকসঙ্গীত
লোক সঙ্গীত বাংলাদেশের সঙ্গীতের একটি অন্যতম ধারা। এটি মূলত বাংলার নিজস্ব সঙ্গীত। গ্রাম বাংলার মানুষের জীবনের কথা, সুখ দুঃখের কথা ফুটে ওঠে এই সঙ্গীতে। এর আবার অনেক ভাগ রয়েছে। যেমনঃ
১।ভাওয়াইয়া
২।ভাটিয়ালি
৩।পল্লীগীতি
৪।গম্ভীরা
সামুদ্রিক অ্যাঞ্জেলফিশ পরিবার
মেরিন অ্যাঞ্জেলফিশ () হচ্ছে পোমাক্যানথিডে (Pomacanthidae) পরিবারভুক্ত এক প্রকার সামুদ্রিক মাছ। নাতিশীতোষ্ণ আটলান্টিক, ভারত, এবং সবচেয়ে বেশি প্রশান্ত মহাসাগরীয় অঞ্চলের প্রবাল খাড়িতে এ মাছ দেখা যায়। এই পরিবারে গণ আছে মোট ৭টি এবং প্রজাতির সংখ্যা প্রায় ৮৬। সাদৃশ্যপূর্ণ হলেও আমাজন নদীর বেসিনে প্রাপ্ত স্বাদুপানির প্রজাপতি মাছ, নাতিশীতোষ্ণ সিচাইল্ডরা আলাদা প্রজাতির মাছ।
বিভিন্ন রং-এ বর্ণময় ও গভীরতাপূর্ণ, দ্বিপার্শ্বীয় প্রতিসম শরীরের জন্য অ্যাঞ্জেলফিশের মূল বাসস্থান প্রবাল খাড়ির মধ্যে। এরকম বাসস্থানে থাকে এবং কাছাকাছি পরিবারের একটি মাছ হচ্ছে প্রজাপতি মাছ। প্রজাপতি মাছ থেকে অ্যাঞ্জেলফিশের পার্থকসূচক একটি বৈশিষ্ট্য হচ্ছে অ্যাঞ্জেলফিশের শক্ত অপারকুলাম বিদ্যমান, যা প্রজাপতি মাছে অনুপস্থিত।
রুদ্র সম্প্রদায়
হিন্দুধর্মে রুদ্র সম্প্রদায় চার বৈষ্ণব উপসম্প্রদায়ের অন্যতম। বৈষ্ণবদের অন্যান্য সম্প্রদায়ের মতো এই সম্প্রদায়েও বিষ্ণু বা তাঁর অবতার কৃষ্ণকে সর্বোচ্চ ঈশ্বর মনে করা হয়। রুদ্র সম্প্রদায়ের প্রবর্তক সন্ত বিষ্ণুস্বামী। যদিও এই সম্প্রদায়ের উৎস রুদ্র নামধারী শিব।এই সম্প্রদায়ের মতে, বিষ্ণুস্বামী ছিলেন বৈষ্ণবদের পঞ্চদশ গুরু যিনি বিষ্ণুমাহাত্ম্য শিষ্যসমাজে প্রচার করেন। এই সম্প্রদায়ের প্রবর্তনের তারিখটি নিয়ে বিতর্ক রয়েছে। জেমস হেস্টিংসের মতে বিষ্ণুস্বামী পঞ্চদশ শতাব্দীর ব্যক্তিত্ব ছিলেন। কিন্তু কার্ল অলসনের মতে, তিনি ত্রয়োদশ শতাব্দীতে জন্মগ্রহণ করেছিলেন। রুদ্র সম্প্রদায়ের অনুগামীগণ অবশ্য বিষ্ণুস্বামীর জন্ম ৪,৫০০ বছর আগে হয়েছিল বলে মনে করেন। ঐতিহাসিক বিষ্ণুস্বামীর সম্পর্কে প্রায় কিছুই জানা যায় না। তাঁর সকল রচনা কালের গহ্বরে বিলীন হয়ে গেছে। পশ্চিম ভারতের গুজরাট অঞ্চলে এই ধর্ম প্রথম প্রচারিত হয়েছিল। পরবর্তীকালে বল্লভ আচার্য (১৪৭৯–১৫৩১ খ্রি.) এই সম্প্রদায়ের মুখ্য প্রবক্তা হয়েছিলেন বলে মনে করা হয়।
রুদ্র সম্প্রদায়ের আবার দুটি উপবিভাগ রয়েছে: বিষ্ণুস্বামীর অনুগামী বিষ্ণুস্বামীগণ এবং বল্লভ আচার্য প্রবর্তিত বল্লভগণ বা পুষ্টিমার্গ সম্প্রদায়। উইলিয়াম ডেডওয়েলারের মতে, পুষ্টিমার্গ সম্প্রদায় বাদে রুদ্র সম্প্রদায়ের বর্তমানে কোনো অস্তিত্ব নেই।
এই সম্প্রদায়ের দর্শন হল কৃষ্ণপ্রধান শুদ্ধাদ্বৈত মতবাদ। এই সম্প্রদায়ের অনুগামীগণ কৃষ্ণকে একাকী অথবা রাধার সঙ্গে পূজা করেন। কৃষ্ণের অপর এক রূপ "বালগোপাল"-ও এই সম্প্রদায়ের পূজ্য।
হিন্দুধর্মে সন্ন্যাসজীবন আদর্শ হলেও রুদ্র সম্প্রদায়ে পুরোহিতদের সংসারধর্ম পালনে উৎসাহিত করা হয়। এই সম্প্রদায় বিবাহ করে পরিবার প্রতিপালনের কথা বলে।